**HOTĂRÂRE**

 **pentru aprobarea Normelor** **de supraveghere, monitorizare şi inspecţie sanitară a calităţii apei potabile şi a Procedurii de autorizare sanitară a producţiei şi distribuţiei apei potabile**

    În temeiul art. 108 din Constituţia României, republicată, şi art. 21 alin. (2) și art. 23 alin. (1) din Ordonanța Guvernului nr.7/2023 privind calitatea apei destinată consumului uman,

**Guvernul României adoptă prezenta hotărâre.**

**Art. 1** - Se aprobă Normele de supraveghere, monitorizare şi inspecţie sanitară a calităţii apei potabile, care fac parte integrantă din prezenta hotărâre.

**Art.** **2** - (1) La data intrării în vigoare a prezentei Hotărâri se abrogă următoarele acte normative:

a) Hotărârea Guvernului nr. 974/2004 pentru aprobarea Normelor de supraveghere, inspecţie sanitară şi monitorizare a calităţii apei potabile şi a Procedurii de autorizare sanitară a producţiei şi distribuţiei apei potabile, publicată în Monitorul Oficial al României, Partea I, nr. 669 din 26.07.2004;

b) Ordinul ministrului sănătății nr. 341/2007 pentru aprobarea Normelor de igienă și a Procedurii de notificare a apelor potabile îmbuteliate, altele decât apele minerale naturale sau decât apele de izvor, comercializate sub denumirea de apă de masă, publicat în Monitorul Oficial al României, Partea I, nr. 149 din 01.03.2007,;

c) Ordinul ministrului sănătății nr. 299/2010 privind aprobarea Metodologiei de acordare a derogărilor pentru parametrii chimici, în conformitate cu prevederile art. 9 din Legea nr. 458/2002 privind calitatea apei potabile, publicat în Monitorul Oficial al României, Partea I, nr. 290 din 04.05.2010;

(2) La data intrării în vigoare a prezentei Hotărâri se abrogă literele e), f), g), h), k) și n) ale art. 7 din Hotărârea Guvernului nr. 857/2011 privind stabilirea şi sancţionarea contravenţiilor la normele din domeniul sănătăţii publice, cu modificările și completările ulterioare, publicată în Monitorul Oficial al României, Partea I, nr.621 din 01.09.2011;

(3) Începând cu data de 1 iulie 2027 se abrogă Hotărârea Guvernului nr. 100/2002 pentru aprobarea Normelor de calitate pe care trebuie să le îndeplinească apele de suprafaţă utilizate pentru potabilizare şi a Normativului privind metodele de măsurare şi frecvenţa de prelevare şi analiză a probelor din apele de suprafaţă destinate producerii de apă potabilă, publicată în Monitorul Oficial al României , Partea I, nr. 130 din 19.02.2002, cu modificările și completările ulterioare, iar până la această dată autoritatea competentă de gospodărire a apelor va intocmi, în conformitate cu art. 7 alin. (5) din Ordonanța Guvernului nr. 7/2023 privind calitatea apei destinate consumului uman, evaluarea şi gestionarea riscurilor care vizează bazinele hidrografice aferente punctelor de captare a apei destinate consumului uman.

**Art. 3** - Anexele nr. 1 şi 2 fac parte integrantă din prezenta hotărâre.

 Cap. XI – Sancțiuni, din Normele de supraveghere, monitorizare şi inspecţie sanitară a calităţii apei potabile şi a Procedurii de autorizare sanitară a producţiei şi distribuţiei apei potabile, transpun prevederile art.23 – Sancțiuni, din Directiva 2020/2184 a Parlamentului European și a Consiliului din 16 decembrie 2020, privind calitatea apei destinate consumului uman (reformare), publicată în Jurnalul Oficial al Uniunii Europene (JOUE), seria L, nr. 435 din 23 decembrie 2020.

**PRIM-MINISTRU**

**Ion-Marcel CIOLACU**

**NORME**

**de supraveghere, inspecţie sanitară şi monitorizare a calităţii apei potabile**

**Cap. I**

**Dispoziţii generale**

**Art. 1** - Prezentele norme se aplică:

a) sistemelor publice sau private de aprovizionare cu apă potabilă a populaţiei;

b) instalaţiilor de îmbuteliere a apei potabile;

c) instalaţiilor de fabricare a gheţii pentru consum uman din apă potabilă;

d) apei potabile folosite în industria alimentară;

e) fântânilor publice de apă potabilă pentru folosinţă publică sau comercială.

**Art. 2** - În înţelesul prezentelor norme, următorii termeni şi expresii sunt definite astfel:

a) autorizarea sanitară – astfel cum este definită în Ordinul ministrului sănătății nr. 1030/2009 privind aprobarea procedurilor de reglementare sanitară pentru proiectele de amplasare, amenajare, construire și pentru funcționarea obiectivelor ce desfășoară activități cu risc pentru starea de sănătate a populației, cu modificările și completările ulterioare;

b) autorizaţia sanitară de funcționare reprezintă actul eliberat de direcția de sănătate publică județeană și a municipiului București, astfel cum este definită în Ordinul ministrului sănătății nr. 1030/2009 cu modificările și completările ulterioare;

c) autorizaţia sanitară cu derogare este actul tehnic și juridic eliberat de direcția de sănătate publică județeană și/sau a municipiului București, prin care se acordă furnizorului de apă potabilă autorizarea sanitară de funcţionare pe perioada unei derogări, potrivit prevederilor art. 15 din Ordonanța Guvernului nr. 7/2023 privind calitatea apei destinată consumului uman;

d) apa de masă este apa potabilă îmbuteliată, comercializată în sticle, cutii sau alte recipiente închise ermetic și care îndeplinesc cerințele art.11 din Ordonanța Guvernului nr. 7/2023 privind calitatea apei destinată consumului uman, a cărei calitate este conformă cu cerințele actului normativ menționat și care provine din resurse de mediu specifice şi nu poate proveni din rețeaua de distribuție a unui sistem de alimentare cu apă a unei regiuni;

e) consumator înseamnă o persoană care primeşte apă potabilă furnizată conform prevederilor legale în vigoare de la un furnizor de apă potabilă;

f) derogare - aprobarea utilizării de apă destinată consumului uman care prezintă depăşiri ale valorilor stabilite pentru parametrii chimici prevăzuţi în tabelul B din anexa nr. 1 la Ordonanța Guvernului nr. 7/2023 privind calitatea apei destinată consumului uman;

g) dezinfecţie - procedeul prin care sunt eliminate sau inactivate microorganismele patogene din apă, astfel încât aceasta să corespundă cerinţelor Ordonanței Guvernului nr. 7/2023;

h) inspecţia sanitară este definită la art. 1 lit. a) din Ordinul ministrului sănătăţii publice nr. 824/2006 pentru aprobarea Normelor privind organizarea şi funcţionarea Inspecţiei Sanitare de Stat, cu modificările şi completările ulterioare;

i) monitorizare operațională – programul de monitorizare a calității apei potabile realizat de către furnizorul de apă;

j) monitorizare de audit – programul de monitorizare a calității apei potabile efectuat de către direcția de sănătate publică județeană, respectiv a municipiului București;

k) parametru reprezintă un microorganism sau o substanţă prevăzută în tabelele A, A1, B, D și E din anexa nr. 1 și în conformitate cu art. 13 alin. (7) la Ordonanța Guvernului nr. 7/2023;

l) parametru indicator reprezintă o caracteristică, un element, un microorganism sau o substanţă prevăzută în tabelul C din anexa nr. 1 la Ordonața nr. 7/2023, pe baza căruia se determină modul de funcționare a instalațiilor de producție și distribuție a apei destinată consumului uman și se evaluează calitatea apei potabile, cu rol în identificarea deficiențelor din procesul de tratare a apei și instituirea măsurilor de corecție;

m) punct de amestec reprezintă locul în care apa tratată în scopul potabilizării, provenind din două sau mai multe surse, este combinată în condiţii tehnic controlate;

n) planul de siguranță a apei reprezintă cadrul de identificare a pericolelor, de evaluare a riscurilor și de management al riscului, împreună cu măsuri de control, de monitorizare, planuri pentru incidente și situații de urgență și procedurile aferente, întocmit și implementat în vederea furnizării unei ape sigure pentru consumul uman, astfel cum este prevăzut în Ordinul ministrului sănătăţii, al ministrului mediului, apelor şi pădurilor și al ministrului dezvoltării, lucrărilor publice şi administraţiei nr. 2.721/2.551/2.727/2022 privind aprobarea Cadrului general pentru planurile de siguranţă a apei, precum şi pentru stabilirea responsabilităţilor autorităţilor competente şi ale producătorilor şi/sau distribuitorilor de apă privind întocmirea, evaluarea şi avizarea planurilor de siguranţă a apei;

o) supravegherea sanitară constă în procesul de monitorizare, evaluare, expertiză sanitară și colectare sistematică de date cu privire la sistemele de producţie și/sau distribuţie a apei potabile, precum şi controlul de laborator al calităţii apei potabile;

p) referat tehnic - documentul întocmit de direcţia de sănătate publică judeţeană, respectiv a municipiului Bucureşti, în urma documentaţiei depuse de către furnizorul de apă, care stă la baza procedurii de acordare a derogării;

q) zona de aprovizionare este o zonă geografică determinată în care apa destinată consumului uman provine din una sau mai multe surse şi în care calitatea apei poate fi considerată aproximativ uniformă;

r) rezervorul de înmagazinare este orice construcţie, alta decât cea aflată în incinta staţiei de tratare, în care apa potabilă este stocată în scopul satisfacerii unei cerinţe de apă variabilă în timp; în cazul în care apa este înmagazinată şi stocată într-o construcţie care cuprinde mai mult de un singur compartiment şi fiecare compartiment are intrare şi ieşire proprii, iar compartimentele nu sunt conectate hidraulic între ele, construcţia constituie rezervor de înmagazinare separat, iar în cazul în care compartimentele sunt conectate hidraulic, construcţia constituie rezervor de înmagazinare individual;

s) fântâna publică de apă potabilă este construcţia amplasată pe domeniul public al unei unităţi administrativ-teritoriale, sub forma unui puţ săpat sau forat până la nivelul unui acvifer de apă, care serveşte la alimentarea cu apă a populaţiei şi care este destinată băutului, preparării hranei ori pentru alte scopuri casnice; finanţarea monitorizării calităţii apei potabile distribuite prin fântâna publică se asigură în condiţiile legii de către autorităţile administrației publice locale, urmând ca aceasta să suporte costurile aferente reactivilor, să asigurare conformarea la parametrii de calitate şi avertizarea în cazul neconformării la parametrii de calitate pentru fântâna publică;

t) fântâna individuală de apă potabilă este construcţia amplasată pe proprietatea privată a unei persoane fizice, sub forma unui puţ săpat sau forat până la nivelul unei rezerve de apă, folosită pentru băut, la prepararea hranei ori pentru alte scopuri casnice, deservind una sau mai multe gospodării.

**Cap. II**

**Monitorizarea calităţii apei potabile**

**Art. 3** - Apa potabilă trebuie să fie sanogenă şi curată, îndeplinind condiţiile prevăzute la art. 4 alin. (1) și art. 5 alin. (1) din Ordonanța Guvernului nr. 7/2023;

**Art. 4** - (1) La ieşirea din rezervorul de înmagazinare valorile pentru parametrii E. Coli, enterococi şi bacterii coliforme din probele prelevate trebuie să fie corespunzătoare cu cele prevăzute în tabelele A şi C din anexa nr. 1 la Ordonanța Guvernului nr. 7/2023.

(2) Apa potabilă nu trebuie să fie agresivă și să nu producă un efect de coroziune a conductelor, fie prin lipsa completă a sărurilor minerale, fie printr-un exces de săruri minerale dizolvate, în special cloruri și sulfați. Apa corozivă poate mobiliza substanțe cu impact asupra sănătății din materialele care vin în contact cu apa potabilă;

**Art. 5** - Furnizorii de apă identifică şi delimitează zonele de aprovizionare cu apă, respectiv teritoriile în care calitatea apei potabile nu se modifică semnificativ, astfel încât monitorizarea calităţii apei prelevate dintr-un punct al acestui teritoriu să fie reprezentativă pentru întreaga zonă.

**Art. 6** - Furnizorii de apă întocmesc sau, după caz, revizuiesc în ultimul trimestru al anului în curs, pentru anul următor, dosarul cu schema zonelor de aprovizionare din teritoriul lor de distribuţie, conform următoarelor cerinţe:

a) înregistrarea zonelor de aprovizionare se face ţinându-se seama de tipul de sursă de distribuţie: ieşirea din staţia de tratare, staţia de pompare, rezervor;

b) numărul de locuitori ai unei zone de aprovizionare se estimează după rezidenţa permanentă;

c) se identifică primele teritorii aprovizionate din surse unice; aceste teritorii se înregistrează ca o singură zonă de aprovizionare;

d) zona de aprovizionare în care apa potabilă provine din una sau din mai multe surse de distribuţie este subdivizată în zone de aprovizionare separate, dacă există diferenţe semnificative în calitatea apei din teritoriu;

e) în teritoriile în care variaţiile de calitate sunt complexe sau dacă apa distribuită provine prin transfer dintr-un număr de surse potenţiale, zona de aprovizionare este delimitată prin referire la graniţe convenţionale geografice sau la caracteristici comune ale sistemului de distribuţie.

**Art. 7** - (1) Verificarea calităţii apei potabile se realizează conform programelor de monitorizare prevăzute în tabelele 1 - 7 din anexa nr. 1 la prezentele norme și a Legii nr. 301/2015 privind stabilirea cerinţelor de protecţie a sănătăţii populaţiei în ceea ce priveşte substanţele radioactive din apa potabilă;

(2) Programele de monitorizare se întocmesc până la finalul anului în curs pentru anul următor de către furnizorul de apă și se supun avizării direcțiilor de sănătate publică județene și a municipiului București;

(3) Punctele de prelevare a probelor de apă sunt stabilite de direcția de sănătate publică județeană și a municipiului București împreună cu furnizorul de apă şi sunt comunicate de către furnizor autorităţii administraţiei publice locale.

(4) Prin monitorizarea operațională se verifică periodic calitatea organoleptică, microbiologică şi chimică a apei potabile produse şi distribuite şi eficienţa procedeelor de tratare, cu accent pe tehnologia de dezinfecţie, în scopul determinării dacă apa potabilă este corespunzătoare sau nu din punct de vedere al valorilor parametrilor prevăzuţi în Ordonanța Guvernului nr. 7/2023.

(5) Prin monitorizarea de audit se verifică dacă apa potabilă corespunde cerinţelor de calitate şi specificaţiilor pentru toţi parametrii prevăzuţi în Ordonanța Guvernului nr. 7/2023, inclusiv pentru parametrii suplimentari pentru care a fost luată decizia de monitorizare de către direcția de sănătate publică județeană sau a municipiului București.

**Art. 8** – (1) Furnizorii de apă prelevează şi analizează un număr de probe de apă din fiecare zonă de aprovizionare, în conformitate cu programul de prelevare şi analiză prevăzut în tabelul 1, 3 şi/sau tabelul 5 după caz, din anexa nr. 1 la prezentele norme, sau, dacă nu au capacitate proprie de analiză, încheie un contract cu un laborator înregistrat la Ministerul Sănătăţii în conformitate cu prevederile Ordinului ministrului sănătății nr. 764/2005 pentru aprobarea procedurii de înregistrare la Ministerul Sănătăţii a laboratoarelor care efectuează monitorizarea calităţii apei potabile în cadrul controlului oficial al apei potabile, cu modificările şi completările ulterioare;

(2) Furnizorii de apă trebuie să asigure prelevarea și analizarea unei probe de apă de la ieşirea din fiecare rezervor de înmagazinare în funcţiune, pentru a verifica conformarea cu valorile parametrilor: bacterii coliforme, E. coli, enterococi, turbiditate și dezinfectantul rezidual după fiecare golire, curățare și dezinfecție și ori de câte ori apare o neconformitate în calitatea apei. In plus, frecvența de prelevare este stabilită de furnizi în funcție de capacitatea rezervorului și numărul de consumatori aprovizionați;

(3) Utilizarea cisternelor pentru aprovizionarea cu apă potabilă trebuie să îndeplinească următoarele condiții:

a) efectuarea spălării, curățării și dezinfecției înaintea umplerii pentru distribuție de către deținătorul cisternei;

b) utilizarea de cisterne confecționate din materiale avizate/notificate pentru utilizare în contact cu apa potabilă și folosite exclusiv pentru transportul apei potabile;

b) umplerea cisternei cu apă provenită doar din sisteme de producere si distribuție a apei potabile autorizate sanitar, monitorizată corespunzător și fără neconformități de calitate înregistrate;

(4) Direcția de sănătate publică județeană și a municipiului București prelevează şi analizează un număr de probe de apă din fiecare zonă de aprovizionare, precum și de la producătorii de apă de masă sau de la întreprinderile cu profil alimentar care folosesc apă din foraje proprii, conform programului de prelevare şi analiză prevăzut în tabelele 2, 4 şi 6 din anexa nr. 1 la prezentele norme.

**Art. 9 -** (1) In cadrul monitorizării operaționale, respectiv planurilor de siguranță a apei, furnizorii de apă vor efectua monitorizări suplimentare pentru orice parametru, organism ori substanță în situația în care există informaţii că acel element, microorganism sau substanţă, singur sau în combinaţie, conduce la furnizarea unei ape care nu corespunde cerinţelor art. 4 și 5 din Ordonața Guvernului nr. 7/2023;

(2) In cazul unor incidente datorate depășirii valorilor stabilite pentru parametrii de calitate ai apei potabile, direcția de sănătate publică județeană sau a municipiului București impune furnizorului de apă frecvența de monitorizare pentru parametrul/parametrii respectivi, în funcție de gravitatea riscului asupra sănătății, frecvență ce va fi menținută până la stingerea incidentului și restabilirea calității apei potabile ca urmare a aplicării măsurilor corespunzătoare;

**Art. 10** - (1) In cazul în care există dovezi care atestă prezenţa în apă a unor substanţe sau microorganisme care nu au fost stabilite ca parametri în conformitate cu anexa nr. 1 la Ordonanța Guvernului nr. 7/2023 pe teritoriul unui județ ori a municipiului București sau unei părți a acestuia, şi care pot constitui un pericol potenţial pentru sănătatea umană, direcția de sănătate publică a județului respectiv sau a municipiului București decide efectuarea unei monitorizări suplimentare.

(2) În situația prevăzută la alin. (1), direcția de sănătate publică județeană și a municipiului București după caz, informează Ministerul Sănătății și Institutul Național de Sănătate Publică asupra deciziei, în vederea aprobării parametrilor suplimentari potrivit dispozițiilor art. 5 alin. (4) din Ordonanța nr. 7/2023.

(3) Direcția de sănătate publică județeană/ a municipiului București poate efectua analize suplimentare și investigații în caz de situații cu risc asupra sănătății precum incidente, accidente de poluare, calamități naturale etc, în cazul depășirii valorilor unor parametri cu impact asupra sănătății.

**Art. 11** - (1) Anual, furnizorii de apă întocmesc programul de monitorizare și asigură prelevarea numărului de probe aferent monitorizării operaționale prevăzut în tabelul 1 din Secțiunea 1 a anexei nr. 1 la prezentele norme, pentru analiza parametrilor prevăzuți în respectivul tabel.

(2) Furnizorii de apă pot reduce, cu aprobarea direcției de sănătate publică județene și a municipiului București, numărul de probe de prelevat pentru un parametru/mai mulţi parametri din cei prevăzuți în anexa nr. 1 Tabelele B și C din Ordonanța Guvernului nr. 7/2023, faţă de numărul standard prevăzut în tabelul 1 din Secțiunea 1 a anexei nr. 1 la prezentele norme, dacă sunt îndeplinite cumulativ condiţiile:

1. evaluarea riscurilor realizată de furnizorul de apă nu a identificat riscuri semnificative care pot

determina o creștere a concentrației parametrului respectiv;

1. parametrul respectiv a fost monitorizat cu frecvența prevăzută în normele în vigoare cel puțin în

ultimii 3 ani;

1. rezultatele obţinute la analiza probelor prelevate în perioada prevăzută la lit. b), de la punctele de

prelevare reprezentative pentru întreaga zonă de aprovizionare sunt toate mai mici de 60% din valoarea parametrului prevăzută în Ordonanța Guvernului nr. 7/2023;

1. pentru furnizorii de apă care produc între 10 și 100 mc/zi, frecvența de prelevare pentru parametrii

din categoria B poate fi redusă de la odată/an la odată la doi ani, numai în situația în care 2 ani consecutivi toţi parametrii sunt conformi cu valorile din anexa nr. 1 la Ordonanţa Guvernului nr. 7/2023 și frecvența de prelevare a fost respectată; această reducere nu se mai aplică în condițiile în care este integrată o nouă sursă de apă în sistemul de aprovizionare sau se efectuează modificări ale sistemului respectiv, conform notei 5 de la Tabelul din Cap. II al anexei nr. 2 din Ordonanța Guvernului nr. 7/2023;

(3) Pentru parametrii E. coli, enterococi, bacterii coliforme, clostridiun perfringens și număr de colonii la 22 și 37 de grade C nu pot fi aplicate reduceri ale frecvenței de monitorizare.

(4) În cazul în care un anumit procedeu de tratare este utilizat numai pe o perioadă a anului, numărul minim de probe care trebuie prelevat de la ieşirea din staţia de tratare va fi calculat proporţional cu numărul de zile din anul respectiv în care procedeul a fost aplicat şi în raport cu numărul standard. In cazul parametrului microcistina LR numărul de probe este stabilit prin ordin al ministrului sănătății și a ministrului mediului, apelor și pădurilor.

**Art. 12** - Prelevarea, conservarea, transportul, păstrarea şi identificarea probelor de apă potabilă se realizează conform Ghidului prevăzut la Cap. IV al Anexei nr. 2 din Ordonanța Guvernului nr. 7/2023 și cap. III din prezentele Norme;

**Art. 13** - (1) Monitorizarea calităţii apei potabile se realizează numai de către laboratoare înregistrate la Ministerul Sănătăţii, potrivit procedurii de înregistrare la Ministerul Sănătăţii a laboratoarelor care efectuează monitorizarea calităţii apei potabile în cadrul controlului oficial al apei potabile, aprobată prin Ordinul ministrului sănătăţii nr. 764/2005, cu modificările şi completările ulterioare.

(2) Ministerul Sănătăţii postează pe site-ul propriu lista laboratoarelor înregistrate pentru prelevarea şi analizarea probelor de apă potabilă, în vederea realizării programului de monitorizare a calităţii apei potabile, şi o actualizează cu ocazia fiecărei noi înregistrări.

**Art. 14** - (1) Laboratoarele prevăzute la art. 13 alin. (1) trebuie să transmită rezultatele analizelor în maximum 7 zile calendaristice de la emiterea buletinelor de analiză, atât direcției de sănătate publică, cât şi furnizorului de apă; transmiterea acestora se face în maxim 24 de ore, în cazul în care rezultatele analizelor indică neconformități la parametrii prevăzuți în Tabelele A, A1, B și D din anexa nr. 1 la Oordonanța Guvernului nr. 7;

(2) Transferul de date între laboratoare şi direcțiile de sănătate publică se poate realiza şi în format electronic.

(3) Direcția de sănătate publică județeană și a municipiului București transmite furnizorilor de apă rezultatele analizelor care se efectuează în laboratoarele proprii; furnizorii informează cel puțin anual primăriile și populația deservită cu privire la rezultatele monitorizării operaționale a calității apei potabile;

**Art. 15** - (1) Furnizorii de apă suportă costurile de prelevare şi analiză a probelor de apă potabilă pentru monitorizarea operațională şi de audit, costurile pentru monitorizarea realizată de laboratoarele direcţiilor de sănătate publică și/sau Institutului Național de Sănătate Publică fiind conform tarifelor şi modalităţilor de plată stabilite prin Ordinul ministrului sănătăţii nr. 2459/2022 privind aprobarea Listei tarifelor pentru prestaţiile în domeniul sănătăţii publice efectuate la nivelul direcţiilor de sănătate publică judeţene şi a municipiului Bucureşti şi de către Institutul Naţional de Sănătate Publică, cu modificările și completările ulterioare.

(2) În cadrul monitorizării calității apei potabile, direcțiile de sănătate publică județene și a municipiului București și furnizorii de apă pot analiza, prin laboratoarele Institutului Naţional de Sănătate Publică, acei parametri pentru care nu există capacitate de analiză proprie.

**Art. 16** - (1) Furnizorul de apă trebuie să păstreze registrele de analize astfel încât să se poată stabili că la fiecare dintre probele prelevate au fost îndeplinite condiţiile necesare de prelevare, manipulare, transport, conservare şi analiză a probelor de apă potabilă în caz de neconformități ori incidente, cât și pentru analiza tendinței valorilor parametrilor de calitate ai apei potabile.

(2) Registrele de analiză se păstrează o perioadă de minim 5 ani.

**Cap. III**

**Prelevarea şi analiza probelor de apă**

**Art. 17** - Probele de apă trebuie prelevate din puncte de prelevare stabilite în concordanță cu punctele de conformitate prevăzute la art. 6 alin. (1) din Ordonanța Guvernului nr. 7/2023, uniform distribuite în spaţiu şi în timp pe perioada unui an, cu excepția parametrilor a căror concentrație în apa potabilă suferă o variație sezonieră.

**Art. 18** In stabilirea punctelor de prelevare a probelor de apă și a distribuției prelevărilor, astfel încât acestea să fie reprezentative pentru calitatea apei furnizată pe întreg parcursul unui an, direcțiile de sănătate publică județene și a municipiului București și furnizorii de apă iau în considerare următoarele criterii:

a) variațiile climatice sezoniere precum perioadele cu precipitații abundente ori perioadele secetoase și/sau pericolele identificate în cadrul evaluării riscurilor care vizează bazinele hidrografice aferente punctelor de captare;

b) numărul de probe de prelevat, conform programului de monitorizare stabilit în funcție de volumul de apă produs zilnic într-o zonă de aprovizionare cu apă, exprimat în m3;

c) identificarea de către furnizorii de apă, în cadrul planurilor de siguranță a apei, a parametrilor pentru care se constată nerespectarea valorilor stabilite în Ordonanța Guvernului nr. 7/2023 și pentru care există riscul să afecteze sănătatea populației, fie că depășirile se datorează unei surse de poluare sau compoziției solului;

d) evaluarea de risc realizată de furnizorii de apă pentru sistemul de distribuție în cadrul PSA stabilește punctele critice și frecvența de recoltare a probelor de apă, în funcție de: tipul procesului tehnologic de tratare, materialele din care sunt confecționate conductele, vechimea rețelei, complexitatea rețelei, numărul și localizarea avariilor înregistrate, punctele de consum care înregistrează discontinuități în distribuția apei, volumul de apă distribuit, variațiile de presiune a apei distribuite și numărul consumatorilor.

e) măsurile pentru reducerea sau eliminarea riscului de nerespectare a valorilor parametrilor precum: măsuri de eliminare a poluării sursei de apă și tehnici adecvate de tratare care să modifice natura sau proprietățile apei înainte să fie furnizată, înlocuirea materialelor utilizate în contact cu apa din sistemul de aprovizionare cu materiale avizate/notificate sanitar.

f) perioada în care s-au înregistrat valori crescute ale parametrilor de calitate ai apei potabile;

g) baza de date existentă din istoricul monitorizării sistemului de aprovizionare sau datele din literatura de specialitate în cazul parametrilor nou identificați, pentru care nu există o bază de date;

h) existența focarelor de boli cu transmitere hidrică în comunitățile din zona de aprovizionare cu apă;

i) unități publice cu consumatori sensibili precum spitale, cămine de bătrâni, centre pentru persoane cu dizabilități, centre de plasament etc

**Art. 19** - (1) Calitatea apei potabile se verifică în punctele de prelevare şi în orice alt punct stabilit conform prevederilor prezentelor norme;

(2) Punctele de prelevare trebuie să asigure corespondența cu punctele de conformitate prevăzute la art. 6 alin. (1) din Ordonanța Guvernului nr. 7/2023 și să fie localizate în aval de toate procedeele de tratare, inclusiv de punctele de amestec, astfel încât să asigure o probă reprezentativă pentru calitatea apei în reţeaua de distribuţie sau pentru calitatea apei de masă îmbuteliate;

(3) Ieşirea din staţia de tratare trebuie prevăzută cu robinete metalice, proiectate şi realizate astfel încât să asigure cerinţele de igienă pentru prelevare, fără completări sau inserţii şi care sunt făcute din materiale avizate/notificate sanitar pentru a fi folosite în contact cu apa potabilă.

(4) În situaţia în care un serviciu public de apă primeşte apă tratată de la un furnizor de apă, pentru a garanta calitatea apei distribuite, furnizorul de apă adăugă în programul propriu de monitorizare un număr de probe de analizat la ieșirea din stația de tratare și la punctul operaţional de transfer, calculat în funcție de volumul de apă transferat, conform tabelului 1 din anexa nr.1 la prezentele Norme;

(5) In situația în care există furnizori de apă care dețin doar segmentul de captare și tratare a apei potabile, iar distribuția aparține altor furnizori care aprovizionează zone din același județ sau din alte județe, furnizorul care tratează apa, va realiza un program de monitorizare operațională a calității apei la ieșirea din stația de tratare, constând în jumătate din numărul de probe prevăzut în tabelul nr. 1 din anexa nr. 1 la Norme, calculat în funcție de volumul de apă produs, în timp ce furnizorul/furnizorii care distribuie apa vor realiza programul de monitorizare operațională conform tabelului nr. 1, calculat în funcție de volumul de apă distribuit;

(6) Pentru realizarea programului de monitorizare audit şi a monitorizării suplimentare, prelevarea probelor de apă se face de către asistenţii de igienă instruiți în acest sens, sau de personalul de laborator din cadrul direcției de sănătate publică sau din laboratoarele înregistrate la Ministerul Sănătăţii pentru a efectua prelevarea şi analiza probelor de apă potabilă, iar pentru monitorizarea operațională prelevarea se realizează de către personalul de laborator din laboratorul propriu al furnizorului de apă sau laboratorul cu care furnizorul de apă a încheiat contract.

**Art. 20** - (1) Cu excepţia apei distribuite din cisternă, la propunerea furnizorului de apă, direcția de sănătate publică județeană și a municipiului București poate aproba prelevarea de probe din alte puncte ale sistemului de aprovizionare sau de la ieșirea din stația de tratare dacă, furnizorul de apă demonstrează că nu există modificări nefavorabile ale valorilor măsurate ale parametrilor în cauză. Alegerea punctelor de prelevare, altele decât cele prevăzute la art. 6 alin. (1) din Ordonanța Guvernului nr. 7/2023 se fundamentează în planurile de siguranță ale apei;

(2) In cazul monitorizării de audit, probele se prelevează numai din punctele de prelevare stabilite în conformitate cu art. 6 alin. (1) din Ordonanța Guvernului nr. 7/2023;

(3) Pentru parametrii microbiologici prevăzuți în tabelul A din anexa nr. 1 a Ordonanței Guvernului nr. 7/2023, cel puțin 75% din probele monitorizării operaționalese prelevează de la punctele prevăzute la art. 6 alin. (1) din același act normativ;

(4) In cazul parametrului nitriți, jumătate din probele monitorizării operaționale se prelevează de la ieșirea din stația de tratare și jumătate de la robinetele din rețeaua de distribuție, stabilite ca puncte de prelevare. Formula nitrați/nitriți se calculează pe baza rezultatelor analizei efectuate din aceeași probă de apă.

(5) Direcția de sănătate publică poate impune furnizorului de apă monitorizări suplimentare și/sau procedee suplimentare de tratare a oricărui alt parametru identificat în evaluarea riscurilor din bazinul hidrografic aferent captării sau din sistemul de aprovizionare, atât în punctele de monitorizare stabilite în programele de monitorizare, cât și din orice alt punct decât cele stabilite, după caz.

(6) In situația în care se identifică, pe baza evaluării riscurilor din bazinul hidrografic sau din sistemul de distribuție un risc de afectare a calității apei potabile și/sau un risc asupra sănătății populației aprovizionate produs de o substanță sau compus care nu este inclusă în Anexa nr. 1 din Ordonanța Guvernului nr. 7/2023, direcția de sănătate publică județeană și/sau a municipiului București informează Ministerul Sănătății și Institutul Național de Sănătate Publică și solicită stabilirea unei valori pentru parametrul identificat. După aprobarea parametrului suplimentar conform art. 5 alin. (4) din Ordonanța Guvernului nr. 7/2023, direcția de sănătate publică județeană si a municipiului București impune monitorizarea parametrului respectiv, conform unui calendar stabilit prin consultarea cu Institutul Național de Sănătate Publică;

**Art. 21** - (1) În cazul în care distribuţia apei potabile se face din cisternă, probele de apă vor fi prelevate în punctul de curgere a apei din cisternă.

(2) În cazul în care în sistemul de aprovizionare cu apă sunt intermitenţe în distribuţie sau întreruperi ocazionale ale apei la consumator, probele de apă vor fi prelevate de către furnizorul de apă cu o frecvenţă mai mare decât o prevede programul de monitorizare, respectiv la interval de 48 de ore cât timp distribuţia este intermitentă şi la interval de 48 de ore după reluarea distribuţiei.

(3) În situaţia prevăzută la alin (2), în cazul în care la 48 de ore de la reluarea distribuţiei nu se constată neconformităţi ale parametrilor de calitate ai apei potabile, se reia programul de monitorizare stabilit în baza tabelului nr. 1 din Secțiunea 1 a anexei nr. 1 la prezentele norme.

(4) În probele de apă prelevate în conformitate cu prevederile alin. (1) şi (2) se va analiza cu prioritate conformarea la parametrii E. coli, enterococi, turbiditate, pH, conductivitate, şi clor rezidual liber, urmând ca la 48 de ore să fie analizaţi toţi parametrii indicatori.

(5) Un sistem de aprovizionare cu apă provenind din surse de suprafaţă şi subterane sau din surse subterane aflate sub directa influență a apelor de suprafață va fi considerat un sistem numai cu sursă de suprafaţă, pentru aplicarea specificaţiilor referitoare la parametrii aluminiu, Clostridium perfringens/bacterii sulfito-reducătoare, fier şi mangan, cu controlul în apa subterană, de către autorităţile competente în domeniul gospodăririi apelor împreună cu furnizorii de apă, a parametrilor fier şi mangan, în situaţia în care există depăşiri datorate fondului natural.

 **Cap. IV**

**Evaluarea și gestionarea riscurilor**

**Art. 22** (1) Evaluarea și gestionarea riscurilor din sistemele de distribuție se realizează de către furnizorii de apă care produc cel puțin 1000 de mc de apă/zi sau aprovizionează minimum 5000 de locuitori, în conformitate cu prevederile Ordinului ministrului sănătății, al ministrului mediului, apelor și pădurilor și al ministrului dezvoltării regionale, lucrărilor publice și administrației nr. 2721/2551/2727/2022;

(2) Incepând cu anul 2028, evaluarea și gestionarea riscurilor din sistemele de distribuție se realizează de către toți furnizorii de apă care produc cel puțin 100 mc de apă/zi sau aprovizionează minim 500 de locuitori, pe baza rezultatelor evaluării și gestionării riscurilor din bazinele hidrografice;

(3) In evaluarea și gestionarea riscurilor trebuie să se aibă în vedere adecvarea preceselor de tratare la calitatea apei supusă potabilizării și la variațiile de calitate ale acesteia;

(4) Condițiile limitatoare particulare care fac obiectul art. 7 alin. (3) din Ordonanța Guvernului nr. 7/2023, pentru care furnizorii de apă pot întocmi planuri de siguranță a apei adaptate condițiilor specifice, sunt:

a) constrângeri geografice precum: regiuni deluroase ori muntoase unde există dificultăți în transportul și distribuția apei, regiuni aride care înregistrează deficit de apă, regiuni cu soluri contaminate, zone cu risc de inundații, alunecări de teren etc;

b) constrângeri de accesibilitate: gospodării izolate unde nu există infrastructură pentru furnizarea apei potabile, comunități dezavantajate economic cu grad redus de branșare/conectare la sistemul de alimentare cu apă, zone calamitate;

(5) La întocmirea planurilor de siguranță a apei, furnizorii de apă care operează în zone cu constrângeri geografice și accesibilitate limitată, vor avea în vedere următoarele elemente:

a) identificarea surselor de apă adecvate pentru potabilizare și evaluarea disponibilității acestora pentru captarea, stocarea și distribuția apei;

b) folosirea unor tehnologii adecvate pentru captarea, stocarea și distribuția apei precum forajul de puțuri și construirea de baraje și rezervoare pentru stocarea și distribuția apei în zonele în care resursele sunt limitate;

c) măsuri de gestionare a riscurilor și elaborarea de planuri de urgență în zonele vulnerabile la dezastre naturale precum inundații, alunecări de teren etc. cu scopul minimizării impactului acestor evenimente asupra sistemului de aprovizionare cu apă.

**Cap. V**

**Parametrii privind radioactivitatea apei potabile**

**Art. 23** -  (1) Atât pentru sursele noi de apă potabilă, cât şi pentru cele aflate deja în cadrul programelor de monitorizare, frecvenţa de prelevare este cea prevăzută în anexa nr. 2, la pct. 6 din tabelul 2.1 din Legea nr. 301/2015;

(2) Pentru apa destinată consumului uman îmbuteliată în sticle sau recipiente destinate comercializării frecvenţa minimă de prelevare este cea prevăzută în anexa nr. 2, pct. 6 tabelul 2.1 din Legea nr. 301/2015 cu mențiunea că volumul de apă produs reprezintă în acest caz volumul de apă îmbuteliată;

(3) În cazul surselor aflate pe canalul Dunăre - Marea Neagră unde se face determinarea de tritiu, frecvenţa de prelevare este lunară.

**Art. 24** - (1) Monitorizarea parametrilor de radioactivitate se efectuează conform următoarei proceduri:

a) se determină conţinutul radioactiv prin măsurarea activităţii alfa şi beta globale a probei conform metodelor validate;

b) dacă valoarea obţinută pentru activitatea beta globală este mai mare decât 1,0 Bq/l, din această valoare se scade aportul **40**K rezultând activitatea beta reziduală;

c) pentru determinarea **40**K se recomandă o metodă de analiză chimică a potasiului stabil, realizată prin spectrofotometria cu absorbţie atomică sau analiza specifică de ioni, având o sensibilitate de măsurare de 1 mg K/l; activitatea **40**K se calculează folosindu-se factorul de conversie 27,6 Bq/g de potasiu stabil;

d) doza efectivă totală de referinţă (DETR) se monitorizează conform pct. 4 din anexa 2 la Legea 301/2015;

e) dacă valoarea activităţii alfa globală este mai mare 0,1 Bq/l sau dacă activitatea beta reziduală depăşeşte 1,0 Bq/l, este necesară analiza radionuclizilor specifici, conform tabelul 3.1.din anexa nr. 3 la Legea nr. 301/2015;

f) se determină conţinutul radioactiv specific conform metodelor de analiza standardizate, pe baza căruia se calculează doza efectivă totală de referinţă DETR conform anexei 3, pct.2 din Legea nr. 301/2015, folosindu-se coeficienții pentru calculul dozei la ingestie a radionuclizilor din Tabelul A al anexei nr. 2 la Ordinul președintelui Comisiei Naționale pentru Controlul Activităților Nucleare nr.

145/2018 pentru aprobarea Normelor privind estimarea dozelor efective și a dozelor echivalente datorate expunerii interne și externe. Valorile care depășesc nivelul de referință de 0,1 mSv/an implică continuarea monitorizării apei potabile conform pct. 4 din anexa nr. 2 a Legii nr. 301/2015;

g) se determină parametrii radon și tritiu, a căror valori sunt stabilite în Tabelul 1.1 din anexa 1 la Legea 301/2015;

h) concentrația radonului în apa potabilă se monitorizează conform specificațiilor de la punctul 2 al anexei nr. 2 la Legea nr. 301/2015, iar valoarea obţinută se compară cu valoarea prevăzută în Tabelul 1.1 din anexa 1 la Legea 301/2015. Pentru a determina amploarea şi natura expunerilor probabile la radonul din apa potabilă provenită din surse de apă subterană şi puţuri din diferite zone geologice, conţinutul de radon se monitorizează în apa potabilă pentru toate zonele de aprovizionare cu apă pentru o perioadă de minimum 5 ani consecutivi.

i) parametrul tritiu se monitorizează doar în cazul în care o sursă antropică de tritiu este prezentă în aria bazinului hidrografic. Tritiul se determină conform metodelor standardizate, iar valoarea obţinută trebuie să se încadreze sub nivelul de referință al parametrului din tabelul 1.1. anexa nr. 1a Legii nr. 301/2015;

(2) Rezultatele analitice ale fiecărei probe de apă prelevate trebuie să conţină cel puţin următoarele informaţii:

a) coordonatele exacte ale locului de recoltare;

b) data recoltării probei (oră, zi, lună, an);

c) metoda analitică folosită;

d) radionuclizii identificaţi şi concentraţia activităţii per radionuclid (Bq/l);

e) estimarea incertitudinii totale asupra valorii determinate (eroarea totală).

(3) Monitorizarea parametrilor de radioactivitate se realizează conform dispozițiilor anexei nr. 2 la Legea 301/2015.

**Art. 25** - Criteriile pentru interpretarea datelor de monitorizare a parametrilor de radioactivitate şi modul de acţiune sunt prezentate în tabelul 7 din Secțiunea 1 a anexei nr. 1 la prezentele norme.

**Cap. VI**

**Măsurile de remediere**

**Art. 26** – (1) Furnizorul de apă are obligația de a asigura monitorizarea operațională, conformarea la parametrii de calitate ai apei potabile și de a întreprinde toate măsurile necesare în acest sens;

(2) În situaţia în care calitatea apei nu corespunde cerinţelor prevăzute în anexa nr. 1 la Ordonanța Guvernului nr. 7/2023, în punctele de prelevare stabilite conform ordonanței, furnizorul de apă are obligaţia să respecte procedura menţionată în prezentul articol.

(3) Furnizorii de apă potabilă trebuie să informeze de îndată direcția de sănătate publică județeană sau a municipiului București şi autoritatea administrației publice locale din cadrul unităţii administrativ-teritoriale despre neconformităţile constatate, precum şi despre planul măsurilor de remediere. Termenele propuse de furnizor trebuie evaluate de direcția de sănătate publică astfel încât să nu determine apariţia unui risc pentru sănătatea populaţiei aprovizionate cu apă potabilă.

(4) Furnizorii de apă trebuie să ia de îndată măsurile necesare pentru identificarea și eliminarea cauzelor care au determinat neconformitatea calității apei, după cum urmează:

a) să identifice toţi parametrii de calitate care nu se conformează cu prevederile Ordonanța Guvernului nr. 7/2023 și Legii nr. 301/2015;

b) să identifice cauzele neconformităţii pentru fiecare parametru;

c) să suplimenteze programul de monitorizare cu privire la parametrul/parametrii neconformi;

d) să stabilească și să aplice măsurile de remediere ce se impun în vederea eliminării cauzei/cauzelor identificate și restabilirii calității apei, acordând prioritate acțiunilor corective pentru parametrii al căror grad de neconformare reprezintă un pericol pentru sănătatea umană;

(5) Prevederile alin. (2) sunt aplicabile şi în cazul furnizorilor de apă care deţin autorizaţie sanitară cu derogare pentru orice neconformitate, inclusiv pentru parametrul pentru care s-a acordat derogarea, când acesta depășește valoarea stabilită prin derogare.

(6) Furnizorul de apă transmite de îndată autorităţilor menţionate la alin. (2) constatările şi concluziile anchetei efectuate pentru determinarea cauzei/cauzelor, menţionând următoarele:

a) posibilitatea de repetare a neconformării la fiecare dintre parametrii identificaţi ca fiind neconformi;

b) acţiunile întreprinse în cazul în care neconformarea a fost cauzată de sistemul de distribuţie interioară sau de modul de întreţinere a acestuia, respectiv informarea consumatorilor afectaţi, în conformitate cu prevederile art. 10 alin. (8) din Ordonanța Guvernului nr. 7/2023. In zonele de aprovizionare din mediul rural, furnizorul de apă colaborează cu unitatea administrației publice locale în remedierea neconformităților datorate sistemului de distribuție interioară din cadrul școlilor și unităților sanitare;

(7) În situaţia în care furnizorul de apă a identificat o neconformare produsă din cauza sistemului de distribuţie interioară sau a modului de întreţinere a acestuia, acesta trebuie să informeze consumatorii despre natura deficienţelor şi măsurile care trebuie întreprinse de către consumatorii în cauză; în cazul unităților publice care dețin rezervoare proprii de înmagazinare, furnizorul de apă consiliază și asistă administratorul unității în curățarea, întreținerea și exploatarea rezervorului, astfel încât acesta să nu constituie un factor de alterare a calității apei potabile furnizate;

(8) În situaţia în care se înregistrează o neconformitate pentru parametrii plumb sau cupru, furnizorul de apă ia măsuri de înlocuire a ţevilor din sistemul de distribuţie exterioară, dacă plumbul sau cuprul provenit din acestea contribuie la deficienţele înregistrate sau informează locatarii cu privire la evaluarea riscurilor determinate de sistemul de distribuție interioară în situația în care plumbul sau cuprul nu provin din sistemul de distribuție exterioară;

(9) În situaţia în care calitatea apei nu corespunde cerinţelor prevăzute în anexa nr. 1 la Ordonanța Guvernului nr. 7/2023, din cauza deteriorării temporare a calităţii sursei de apă, autoritatea de gospodărire a apelor împreună cu autoritatea administraţiei publice locale și furnizorul de apă stabilesc măsurile în scopul asigurării calităţii apei la sursă și informează de îndată direcția de sănătate publică cu privire la eveniment și la măsurile stabilite;

(10) Direcția de sănătate publică județeană și a municipiului București analizează neconformitatea raportată și măsurile de remediere propuse și stabilește măsurile preventive de protecție a sănătății pentru populația aprovizionată, în cazul în care depășirea valorilor stabilite pentru parametrul/parametrii neconformi prezintă un pericol pentru sănătate și comunică aceste măsuri atât furnizorului de apă, cât și autorității administrației publice locale. Furnizorul postează măsurile comunicate de direcția de sănătate publică județeană și a municipiului București pe pagina web proprie, în conformitate cu prevederile cuprinse în anexa nr. 4 lit.A pct.4 din Ordonanța Guvernului nr. 7/2023;

(11) In situația apariției unor incidente cu risc asupra sănătății care pot fi legate de sistemul de aprovizionare cu apă potabilă, reprezentanții direcției de sănătate publică aplică prevederile Ordonanței Guvernului nr. 7/2023 și prezentele norme, luând în considerare și metodologia privind Sistemul de supraveghere, avertizare, intervenție și raportare în cazul bolilor asociate apei, elaborată în aplicarea Protocolului Apa și Sănătatea, ratificat de România prin Ordonanța 95/2000 pentru Ratificarea Protocolului privind apa şi sănătatea la Convenţia privind protecţia şi utilizarea cursurilor de apă transfrontieră şi a lacurilor internaţionale, adoptată la Helsinki la 17 martie 1992, aprobată prin Legea nr. 228/2000; (12) Pe domeniul public nu poate fi utilizată distribuţia de apă pentru consum uman din instalaţii individuale prevăzute cu rezervoare.

**Cap. VII**

**Derogarea**

**Art. 27** (1) La solicitarea furnizorului de apă direcțiile de sănătate publică județene și a municipiului București pot acorda derogări de la parametrii prevăzuți în anexa nr. 1 tabel B ori parametrii suplimentari stabiliți în conformitate cu art. 5 alin. (2) din Ordonanța Guvernului nr. 7/2023 exclusiv pentru următoarele situații:

a) utilizarea unei noi surse de apă;

b) detectarea unei noi surse de poluare în bazinul hidrografic aferent captării de apă destinată consumului uman sau parametri identificați recent;

c) în cazul captărilor existente, situații neprevăzute și excepționale care conduc la depăşiri limitate în timp ale parametrilor valorici;

(2) Derogările se acordă în condițiile prevăzute la alin. (1) numai dacă nu există nicio alternativă de aprovizionare cu apă potabilă a populaţiei în zona respectivă;

(3) Direcția de sănătate publică județeană și a municipiului București stabilește valoarea pentru parametrul/parametrii pentru care se solicită derogarea astfel încât concentrația parametrului/parametrilor respectivi să nu constituie un pericol potenţial pentru sănătatea umană;

(4) Derogarea se acordă pe o perioadă cât mai scurtă de timp, care nu va depăși maxim 3 ani;

**Art. 28** - (1) In vederea obținerii derogării, furnizorul de apă depune la direcția de sănătate publică a județului în care distribuie apă un dosar care conține următoarele documente:

a) cerere de acordare a derogării prevăzută în Secțiunea a 3-a din anexa nr. 1 la prezentele norme;

b) zona de aprovizionare pentru care se solicită derogarea, pentru care se specifică: numele, codul, coordonatele geografice, volumul total de apă raportat în metri cubi/zi, populaţia rezidentă din zona de aprovizionare cu apă;

c) datele de identificare ale furnizorului de apă;

d) parametrul sau parametrii pentru care se solicită derogarea;

e) perioada pentru care se solicită derogarea;

f) motivele pentru care se solicită derogarea, în concordanță cu situațiile prevăzute la art. 27 alin. (1) și precizarea cauzelor care au condus la depășirea valorii parametrului/parametrilor;

g) descrierea sistemului de tratare şi distribuţie a apei şi cantitatea medie de apă distribuită zilnic în zona de aprovizionare pentru care se solicită derogarea;

h) estimarea numărului maxim de consumatori afectaţi şi lista unităţilor de industrie alimentară şi a obiectivelor de interes public, cum sunt unităţile de învăţământ, asistenţă medicală, instituţii socioculturale, restaurante etc., în care apa este furnizată direct publicului;

i) rezultatele monitorizării anterioare demonstrate prin buletine de analiză, pentru o perioadă de 3 ani pentru situațiile prevăzute la art. 27 alin. (1) lit. b) și c), care să justifice acordarea derogării: numărul de analize efectuate, valoarea minimă, medie, mediană şi maximă pentru parametrul/parametrii pentru care se solicită derogarea. Analizele trebuie să fie efectuate într-un laborator înregistrat în Registrul laboratoarelor pentru monitorizarea calităţii apei potabile al Ministerului Sănătăţii conform Ordinului ministrului sănătății nr.764/2005;

j) planul măsurilor de remediere necesare cuprinzând calendarul lucrărilor, estimarea costurilor lucrărilor şi indicatorii de performanţă pentru evaluarea eficienţei măsurilor aplicate;

k) studiul de evaluare a riscurilor pentru sănătate datorate nerespectării valorii pentru parametrul/parametrii chimici pentru care se solicită derogarea. Studiul este elaborat la solicitarea producătorului de apă de către Institutul Național de Sănătate Publică prin structurile sale şi va conţine informaţii cu privire la populaţia la risc, valoarea maximă recomandată până la care se poate accepta derogarea pentru fiecare parametru, perioada recomandată pentru derogare.

(2) Direcţia de sănătate publică judeţeană, respectiv a municipiului Bucureşti la care a fost depusă cererea de derogare elaborează, în termen de 30 de zile de la depunerea documentaţiei complete, un referat tehnic, care conține următoarele informații:

a) datele de identificare ale furnizorului de apă potabilă;

b) zona de aprovizionare pentru care se acordă derogarea, pentru care se specifică numele, codul, coordonatele geografice, volumul total de apă furnizat în metri cubi/zi, populaţia rezidentă din zona de aprovizionare cu apă;

c) populaţia deservită şi numărul de consumatori afectaţi;

d) informaţii privind numărul de unităţi de industrie alimentară şi de obiective de interes public afectate;

e) motivele solicitării derogării, cu precizarea cauzelor care au condus la nerespectarea valorilor prevăzute, şi riscul asupra sănătăţii populaţiei din zona de aprovizionare afectată;

f) rezoluţia privind acordarea sau respingerea derogării, însoţită de valoarea stabilită pentru perioada derogării pentru fiecare parametru, în unităţile de măsură prevăzute în Ordonanța Guvernului nr. 7/2023, dacă s-a decis acordarea derogării;

g) perioada pentru care se acordă derogarea pentru fiecare parametru aprobat.

h) un rezumat al planului măsurilor de remediere necesare şi termenele de execuţie;

i) programul de monitorizare prevăzut pentru perioada de derogare, care să prevadă controale mai frecvente decât în perioada anterioară acordării derogării;

j) măsurile propuse pentru a fi aplicate de către consumatorii afectaţi;

k) măsuri recomandate grupelor de populaţie vulnerabile pentru care derogarea implică un risc;

l) comunicatul pentru informarea populaţiei asupra acordării derogării;

m) dacă nu se acordă derogarea, motivele pentru care cererea este respinsă;

n) data la care încetează derogarea.

(3) Dacă direcţia de sănătate publică judeţeană, respectiv a municipiului Bucureşti, în urma evaluării documentaţiei depuse, consideră că are nevoie de informaţii suplimentare pentru luarea deciziei referitoare la derogare, solicită date suplimentare de la furnizor.

(4) Direcția de sănătate publică județeană și a municipiului București verifică dacă motivul pentru care se solicită derogarea se încadrează într-una din situațiile prevăzute la art. 27 alin. (1) și respinge derogarea dacă se constată o situație diferită;

(5) Direcţia de sănătate publică judeţeană, respectiv a municipiului Bucureşti informează furnizorul de apă, în termen de 15 zile de la depunerea dosarului complet, asupra deciziei luate şi, în cazul acordării derogării, eliberează autorizaţia sanitară de funcţionare cu derogare, valabilă pentru perioada derogării, sau o notificare privind acordarea derogării în situația în care furnizorul înregistrează neconformități care nu permit autorizarea sanitară a sistemului de producere și distribuție a apei destinată consumului uman.

(6) Autorizația sanitară cu derogare va conține o anexă care cuprinde următoarele informații:

a) motivele derogării;

b) parametrul/parametrii pentru care se acordă derogarea;

c) rezultatele relevante ale monitorizărilor anterioare: numărul de analize din ultimul an, valoarea maximă, minimă și mediană înregistrată;

d) valoarea/valorile stabilite prentru perioada derogării;

e) zona de aprovizionare cu apă;

f) volumul de apă furnizată în mc/zi;

g) programul de monitorizare impus prin derogare;

h) rezumatul planului de măsuri cuprinzând calendarul lucrărilor, costurile estimate;

durata derogării.

**Art. 29** Direcţiile de sănătate publică judeţene, respectiv a municipiului Bucureşti şi centrele regionale de sănătate publică colaborează cu Administraţia Naţională "Apele Române", respectiv administraţiile bazinale de apă la stabilirea valorii maxime admise a parametrilor pentru care se solicită derogarea, în situaţia în care este deteriorată calitatea sursei de apă potabilă.

**Art. 30** Cu 60 de zile înainte de expirarea perioadei de derogare, furnizorul de apă prezintă direcţiei de sănătate publică judeţeană şi/sau a municipiului Bucureşti un bilanţ pe baza căruia direcţia de sănătate publică constată dacă măsurile de remediere propuse la acordarea derogării au fost implementate, dacă au fost respectate termenele și dacă parametrul/parametrii pentru care a fost acordată derogarea au atins valorile stabilite în OG nr. 7/2023.

**Art. 31** - (1) In situații bine întemeiate precum întârzieri în derularea proiectelor finanțate din fonduri europene/de la bugetul de stat neimputabile furnizorului, producerea unor calamități, dezastre sau accidente cu urmări deosebit de grave etc, furnizorul de apă, odată cu depunerea bilanțului prevăzut la art. 30, poate solicita direcției de sănătate publică județene sau a municipiului București, eliberarea unei noi derogări, dovedind prin documente situația care a dus la întârziere;

(2) O a doua derogare, nu poate fi solicitată sau acordată în situația prevăzută la art. 27 alin. (1) lit. c) și nu poate avea o durată mai mare de 3 ani;

(3) Pentru cea de a doua derogare, furnizorul va întocmi un memoriu justificativ prin care va expune motivele pentru care nu a atins conformarea în perioada primei derogări, precum și documentele justificative în copie;

(4) Documentele care se depun la direcția de sănătate publică județeană și a municipiului București pentru obținerea celei de a 2-a derogări sunt cele preăzute la art. 28 alin. (1); rezultatele monitorizărilor anterioare vor cuprinde perioada primei derogari;

(5) Cea de a doua derogare se acordă de către Direcția de sănătate publică județeană și a municipiului București cu acordul prealabil al Institutului Național de Sănătate Publică, prin structurile sale;

(6) Direcţia de sănătate publică judeţeană, respectiv a municipiului Bucureşti la care a fost depusă cererea de derogare elaborează, în termen de 30 de zile de la depunerea documentaţiei complete, un referat tehnic, care conține informațiile prevăzute la art. 28 alin. (2), precum și bilanțul prevăzut la art. 30;

(7) Documentele prevăzute la alin. (6) sunt transmise, pentru evaluare către Institutul Național de Sănătate Publică conform dispoziției alin. (5). In termen de maxim 15 zile Institutul Național de Sănătate Publică transmite acordul ori observațiile sale către direcția de sănătate publică județeană sau a municipiului București;

(8) In cazul acordării derogării, direcția de sănătate publică informează producătorul sau distribuitorul de apă, asupra deciziei luate şi eliberează autorizaţia sanitară de funcţionare cu derogare, valabilă pentru perioada derogării;

(9) Bilanțul primei derogări împreună cu motivele care justifică acordarea celei de a doua derogări sunt transmise de către INSP Ministerului Sănătății pentru informarea Comisiei Europene asupra derogării acordate.

(10) Tarifele privind procedura de acordare a derogărilor de la parametrii chimici ai apei potabile conform prevederilor art. 27 alin. (1) sunt prevăzute în Tabelul din Secțiunea 3 a anexei nr. 1 la prezentele norme.

**Art. 32** - (1) În situațiile prevăzute la art. 27 alin. (1), dacă direcția de sănătate publică județeană sau a municipiului București apreciază, pe baza monitorizărilor efectuate pe perioada ultimilor 12 luni, că depășirea valorii parametrului pentru care se solicită derogare este nesemnificativă, iar furnizorul de apă își asumă că acțiunile de remediere stabilite în conformitate cu art. 14 alin. (2) din Ordonanța Guvernului nr. 7/2023, permit conformarea în cel mult 30 de zile, se acordă o derogare simplificată, care va menționa valoarea stabilită pentru parametrul în cauză și intervalul de timp acordat pentru remedierea situației.

(2) Derogarea prevăzută la alin. (1) nu poate fi acordată în situația în care parametrul chimic a fost neconform pe o perioadă mai lungă de 30 de zile cumulate pe parcursul ultimilor 12 luni;

(3) Informarea populației cu privire la derogarea acordată în conformitate cu alin. (1) nu este obligatorie, rămânând la latitudinea direcției de sănătate publică și a furnizorului de apă.

**Cap. VIII**

**Modificarea calităţii apei potabile în reţeaua de distribuţie**

**Art. 33**- (1) Materialele utilizate în sistemele de producere sau de distribuţie aflate în contact cu apa potabilă nu trebuie să fie susceptibile de a afecta calitatea apei.

(2) Orice produs utilizat la tratarea sau la prepararea apei potabile nu trebuie să se regăsească în apă în concentraţii superioare celor stabilite în tabelele A1, B, C şi D din anexa nr. 1 la Ordonanța Guvernului nr. 7/2023 şi nici să inducă direct sau indirect un risc pentru sănătatea publică.

(3) Folosirea şi introducerea de substanţe chimice/amestecuri, produse, materiale, echipamente în contact cu apa potabilă trebuie avizate/notificate conform Procedurii de reglementare sanitară pentru punerea pe piaţă a produselor, materialelor, substanţelor chimice/amestecurilor şi echipamentelor utilizate în contact cu apa potabilă, aprobată prin Ordinul ministrului sănătăţii nr. 275/2012 privind aprobarea Procedurii de reglementare sanitară pentru punerea pe piaţă a produselor, materialelor, substanţelor chimice/amestecurilor şi echipamentelor utilizate în contact cu apa potabilă, cu modificările și completările ulterioare.

**Art. 34** - (1) Sistemele de distribuţie a apei potabile trebuie proiectate, realizate şi întreţinute astfel încât să împiedice introducerea sau acumularea de microorganisme, paraziţi ori substanţe ce constituie un risc potenţial pentru sănătatea publică sau sunt susceptibile de a produce degradarea apei potabile distribuite, astfel încât să nu mai fie corespunzătoare cerinţelor prevăzute de Ordonanța Guvernului nr. 7/2023;

(2) Sistemele de distribuţie în condiţii normale de întreţinere trebuie să asigure circulaţia apei în toate punctele. Acestea trebuie să poată fi curăţate, spălate, golite şi dezinfectate;

(3) Componentele reţelelor de distribuţie trebuie golite, curăţate, spălate şi dezinfectate când sunt instalate sau înainte de a fi utilizate după o remedier;

(4) Furnizorul de apă trebuie să controleze eficienţa operaţiilor de golire, curăţare, spălare şi dezinfecţie şi calitatea apei după instalare şi după orice fel de intervenţie în reţea, susceptibilă de a degrada calitatea apei potabile distribuite. Furnizorul de apă trebuie să aibă evidenţa acestui control;

(5) Rezervoarele cu care sunt dotate sistemele de distribuţie trebuie curăţate, spălate şi dezinfectate cel puţin o dată pe an. Furnizorul de apă trebuie să aibă evidenţa acestor operaţii;

(6) Frecvența operaţiilor de golire, curăţare, spălare şi dezinfecţie trebuie inclusă și fundamentată în planurile de siguranță a apei;

(7) Furnizorul de apă trebuie să anunţe direcția de sănătate publică județeană sau a municipiului București şi primăria asupra operaţiilor de dezinfecţie ce se vor realiza în timpul exploatării sistemului de distribuţie;

(8) Partea din reţeaua de distribuţie destinată altei folosinţe decât consumul uman trebuie marcată. Orice parte din reţea accesibilă publicului şi furnizând o apă cu altă destinaţie decât consumul uman trebuie semnalată, cu avertizarea pericolului de folosire;

(9) Produsele întrebuinţate la curăţarea şi dezinfecţia rezervoarelor de înmagazinare şi a sistemelor de distribuţie a apei potabile, inclusiv condiţiile şi modul lor de utilizare, trebuie să fie avizate/autorizate potrivit prevederilor Regulamentului (UE) nr. 528/2012 al Parlamentului European şi al Consiliului din 22 mai 2012 privind punerea la dispoziţie pe piaţă şi utilizarea produselor biocide şi Ordinul ministrului sănătăţii, al ministrului mediului şi pădurilor şi al preşedintelui Autorităţii Naţionale Sanitare Veterinare şi pentru Siguranţa Alimentelor nr. 10/368/11/2010 privind aprobarea procedurii de avizare a produselor biocide care sunt plasate pe piaţă pe teritoriul României, cu modificările şi completările ulterioare;

(10) Evacuarea apei utilizate la spălarea şi dezinfecţia sistemelor de distribuţie sau la tratarea apei nu trebuie să constituie un risc pentru sănătatea publică sau pentru mediu ori să constituie o sursă de insalubritate;

**Art. 35** - (1) Reţelele de distribuţie interioară nu trebuie să perturbe funcţionarea reţelei la care sunt racordate sau să producă o contaminare a apei distribuite în reţelele particulare de distribuţie atunci când în timpul utilizării prezintă fenomene de refulare;

(2) Se interzice orice legatură sau interconectare între sistemele publice de alimentare cu apă potabilă şi sistemele de alimentare cu apă din surse proprii;

**Art. 36** – Sistemele complementare de tratare a apei pot fi montate pe reţelele de distribuţie interioară, cu îndeplinirea următoarelor condiții:

a) produsele şi procedeele de tratare complementară sunt avizate/notificate sanitar conform Ordinului ministrului sănătății nr. 275/2012 cu modificările și completările ulterioare;

b) produsele şi procedeele de tratare complementară trebuie însoţite de instrucţiuni de folosire şi de informare a consumatorului;

c) după tratarea complementară, apa nu trebuie să devină agresivă sau corozivă.

**Art. 37** (1) În sistemul de distribuţie a apei potabile se folosesc numai materiale care îndeplinesc condițiile impuse de legislația în vigoare, inclusiv de actele de punere în aplicare elaborate de Comisia Europeană pentru a stabili cerințele minime de igienă specifice pentru materiale utilizate în contact cu apa destinată consumului uman conform dispozițiilor Directivei (UE) 2020/2184, și sunt avizate/notificate de către Comisiile pentru produse, materiale, substanţe chimice/amestecuri şi echipamente utilizate în contact cu apa potabilă, stabilite potrivit Ordinului ministrului sănătăţii nr. 275/2012, cu modificările și completările ulterioare;

(2) In activitatea de stabilire a conformității produselor, materialelor și substanțelor/ amestecurilor care vin în contact cu apa potabilă, Comisiile prevăzute la alin. (1) iau în considerare principiile prevăzute în Anexa V din Directiva 2020/2184;

**Art. 38** - Furnizorii de apă sunt obligaţi să asigure în permanenţă supravegherea calităţii apei potabile distribuite prin:

a) inspecţia periodică a instalaţiilor;

b) programul operațional de monitorizare efectuat în punctele determinate în funcţie de riscurile identificate;

c) verificarea eficienţei procedeelor de tratare și dezinfecţie şi precum și controlul produşilor secundari de dezinfecţie;

d) evidenţa tuturor informaţiilor privind supravegherea sistemului, ca parte a documentării planurilor de siguranță a apei.

**Cap. IX**

**Informarea şi raportarea**

**Art. 39** - (1) Furnizorii de apă trebuie să pună la dispoziţie direcției de sănătate publică şi autorității administrației publice locale rezultatele supravegherii calităţii apei potabile distribuite şi orice informaţie cu privire la calitatea apei potabile;

(2) Furnizorii de apă sunt obligaţi să aducă la cunoştinţă autorităţilor menţionate la alin. (1) orice incident legat de apa potabilă care reprezentă un risc potenţial pentru sănătatea umană, indiferent dacă au fost respectaţi sau nu parametrii de calitate, în cazul în care pericolul s-a menţinut timp de peste 10 zile consecutive, menționând numărul de persoane afectate;

(3) La finalul fiecărui an furnizorii de apă trebuie să prezinte direcției de sănătate publică județene și a municipiului București un bilanţ referitor la lucrările realizate.

**Art. 40** - (1) Furnizorii de apă potabilă care nu intră sub incidența obligativității de a întocmi planul de siguranță a apei trebuie să întocmească şi să actualizeze un registru pentru fiecare zonă de aprovizionare, care să conţină:

a) denumirea zonei;

b) denumirea fiecărei staţii de tratare a apei din care apa este distribuită în acea zonă;

c) numărul populaţiei din zona de aprovizionare;

d) condiţiile de autorizare sanitară;

e) acţiunile realizate sau care sunt necesar a fi efectuate pentru conformarea cu prevederile Ordonanța Guvernulu nr. 7/2023 şi cu condiţiile de autorizare sanitară cu derogare, după caz;

f) rezultatele programului de monitorizare;

g) orice altă înregistrare necesară.

(2) Furnizorul de apă înregistrează:

a) datele prevăzute la alin. (1) lit. a) - d) ca intrări primare, până la termenul prevăzut de lege;

b) datele prevăzute la alin. (1) lit. e), în termen de 30 de zile de la data stabilirii sau luării la cunoştinţă a acestora;

c) datele prevăzute la alin. (1) lit. f), în termen de 30 de zile de la luarea la cunoştinţă a acestora.

(3) Furnizorii de apă trebuie să revizuiască şi să actualizeze registrul prevăzut la alin. (1) cel puţin o dată pe an. Registrul poate fi întocmit fizic sau în format electronic.

(4) Furnizorii de apă păstrează evidenţa anuală arhivată pe o perioadă de cel puțin 5 ani.

**Art. 41** – (1) Direcțiile de sănătate publică judeţene și a municipiului București, pe baza datelor raportate de furnizorii de apă și a rezultatelor monitorizării de audit întocmesc şi publică anual pe site-ul instituției, potrivit prevederilor art. 17 alin. (1) din Ordonanța Guvernului nr. 7/2023, raportul privind calitatea apei potabile, care va cuprinde:

a) sistemele publice de aprovizionare cu apă potabilă, colective sau individuale, inclusiv cele care furnizează în medie o cantitate de apă mai mică de 10 mc/zi sau care deservesc mai puţin de 50 de persoane;

b) informaţiile privind neconformitățile calității apei potabile, posibilele efecte asupra sănătății ale neconformităților înregistrate, măsurile de remediere adoptate, măsurile preventive de protecție a sănătății consumatorilor impuse în aceste cazuri, incidentele legate de apa potabilă precum și derogările acordate;

c) situaţia calității apei potabile pe o perioadă de un an, publicarea efectuându-se în primul trimestru al anului următor.

(2) Furnizorii de apă potabilă publică pe site-urile proprii informații pentru public cuprinzând:

a) informații privind întreruperile în furnizarea apei potabile și cauza acestora;

b) informații privind măsurile de remediere care se impun a fi adoptate, respectiv măsurile de remediere adoptate de către furnizor și/sau de către consumatori;

c) informațiile prevăzute în anexa nr. 4 la Ordonanța Guvernului nr. 7/2023;

**Cap. X**

**Dispoziţii tranzitorii şi finale**

**Art. 42** – (1) Autoriățile administrației publice locale au obligația de a asigura monitorizarea calității apei din fântânile publice și izvoarele publice și de a întreprinde măsurile de asigurare a unei calități corespunzătoare a acestor tipuri de apă, conform normelor cuprinse în Cap. II și III din ordinul ministrului sănătății nr. 119/2014 pentru aprobarea Normelor de igienă și sănătate publică din mediul de viață al populației, cu modificările și completările ulterioare;

(2) Monitorizarea fântânilor publice şi izvoarelor publice se realizează de către direcțiile de sănătate publică județene și a municipiului București, cel puţin o dată pe an, pentru verificarea conformării la parametrii: bacterii coliforme, E. Coli, enterococi, turbiditate, duritate, oxidabilitate, amoniac, nitraţi, nitriţi, pesticide şi orice alt parametru considerat necesar a fi investigat de către direcția de sănătate publică.

(3) Autorităţile administraţiei publice locale identifică şi întocmesc, în condiţiile legii, o evidenţă a tuturor surselor de apă  destinată consumului uman, cum sunt fântâni publice, fântânile individuale declarate de către cetăţenii care le deţin în proprietate, izvoare, captări locale - drenuri, foraje, precum şi alte asemenea surse de apă destinate consumului uman, ce aparţin domeniului public al unităţilor administrativ-teritoriale respective, inclusiv pentru sursele de apă proprii unităților de învățământ care furnizează mai puțin de 10 metri cubi/zi şi o actualizează anual; această evidenţă este adusă la cunoştinţa direcției de sănătate publică în vederea întocmirii planului de monitorizare a calităţii apei potabile.

(4) La evaluarea şi inspecţia sanitară a fântânilor publice şi a izvoarelor se utilizează fişa de evaluare nr. 3, prevăzută în anexa nr. 1 la prezentele norme.

(5) Costurile de prelevare şi analiză a probelor de apă prelevate conform alin. (2) sunt suportate de primăria din localitatea respectivă.

(6) Tarifele şi modalităţile de plată sunt stabilite prin Ordinul ministrului sănătății nr. 2.459/2022 privind aprobarea Listei tarifelor pentru prestațiile în domeniul sănătății publice efectuate la nivelul direcțiilor de sănătate publică județene și a municipiului București și de către Institutul Național de Sănătate Publică, cu modificările și completările ulterioare;

(7) Direcția de sănătate publică județeană și a municipiului București va transmite autorității administrației publice locale rezultatele analizelor şi măsurile ce se impun dacă este cazul, inclusiv cele de avertizare a populaţiei.

(8) Primăria va lua toate măsurile necesare pentru asigurarea calităţii apei din fântânile și izvoarele publice, în situaţia în care valorile pentru parametrii E. coli, enterococi, bacterii coliforme și nitrați sunt mai mari decât cele prevăzute în Ordonanța Guvernului nr. 7/2023.

(9) Primăria va asigura avertizarea populaţiei prin afişarea, la loc vizibil şi protejat, a înscrierilor "apa este bună de băut" sau "apa nu este bună de băut" sau "apa nu este bună de folosit pentru sugari şi copiii mici", după caz.

(10) Medicii de familie din localităţile în care apa din fântânile şi izvoarele publice sau din sistemul de distribuție centralizată are o calitate necorespunzătoare, trebuie să informeze pacienţii asupra riscurilor pentru sănătate determinate de folosirea unei astfel de ape de băut şi asupra măsurilor care trebuie aplicate pentru protecția sănătății.

(11) În cazul în care apa din fântânile şi izvoarele publice ori din sistemele de aprovizionare care distribuie sub 10 metri cubi/zi sau aprovizionează mai puțin de 50 de persoane are concentraţia de nitraţi mai mare decât valoarea prevăzută în lege, primăria este obligată să asigure apă potabilă fără plată pentru sugari şi copiii mici până la 3 ani, precum și pentru femeile gravide sau care alăptează, în lipsa unei surse alternative de apă potabilă.

**Art. 43** - (1) Calitatea apei din fântânile şi instalaţiile individuale de apă de folosinţă familială este verificată pentru respectarea valorilor parametrilor stabiliţi prin Ordonanța Guvernului nr. 7/2023, de către direcția de sănătate publică, la cererea proprietarului;

(2) Costurile de prelevare şi analiză a probelor de apă prelevate conform alin. (1) sunt suportate de către solicitant.

**Art. 44** – (1) Calitatea apei din întreprinderile cu profil alimentar, astfel cum sunt definite la art. 3 pct. 2 din Regulamentul (CE) nr. 178/2002 care dețin sursă proprie de aprovizionare cu apă se analizează cu frecvenţa prevăzută în tabelele nr. 5 şi 6 din anexa nr. 1 la prezentele norme, calculată în funcţie de volumul de apă folosit în unităţile respective;

(2) Programele de monitorizare a calității apei potabile se întocmesc până la finalul anului în curs pentru anul următor și se supun avizării direcțiilor de sănătate publică județene și a municipiului București;

(3) Pentru anul 2023 monitorizarea calității apei potabile se realizează conform programelor de monitorizare întocmite de către furnizorii de apă pentru acest an și aprobate de direcțiile de sănătate publică județene și a municipiului București;

(4) Programele de monitorizare pentru anul 2024 și pentru anii următori se întocmesc conform frecvențelor de monitorizare prevăzute în anexa nr. 1 la prezentele Norme.

**Cap. XI Sancțiuni**

**Art. 45 -** Constituie contravenţii şi se sancţionează cu amendă de la 30.000 lei la 50.000 lei următoarele fapte săvârșite de către furnizorii de apă:

a) netransmiterea către Autoritatea de Reglementare pentru Serviciile Comunitare de Utilități Publice (ANRSC) a datelor necesare realizării evaluării nivelurilor pierderilor de apă la nivel național și a potențialului de îmbunătățire a reducerii pierderilor de apă prevăzute la art. 4 alin. (3) din Ordonanța Guvernului nr. 7/2023;

b) nerespectarea dispozițiilor prevăzute la art. 4 alin. (5) din Ordonanța Guvernului nr. 7/2023.

**Art. 46** - Constituie contravenţii şi se sancţionează cu amendă de la 25.000 lei la 50.000 lei următoarele fapte săvârşite de persoanele juridice:

a) Neasigurarea conformării la parametrii de calitate ai apei potabile.

b) Neefectuarea periodică de către furnizorul de apă a monitorizării operaționale a apei potabile, conform programului de monitorizare a calității apei potabile avizat de către direcția teritorială de sănătate publică.

c) Nerespectarea de către furnizorul de apă a măsurilor de interzicere sau restricționare a utilizării apei potabile dispuse de direcţia de sănătate publică judeţeană şi a municipiului Bucureşti.

d) Nerespectarea de către furnizorul de apă a condițiilor impuse prin derogarea acordată de direcţia de sănătate publică judeţeană sau a municipiului Bucureşti.

e) Nerespectarea de către furnizorul de apă a frecvenței de monitorizare pentru parametrul/parametrii stabilit/stabiliți de direcția de sănătate publică județeană sau a municipiului București în cazul unor incidente datorate depășirii valorilor stabilite pentru parametrii de calitate ai apei potabile.

f) Nerespectarea de către furnizorii de apă a măsurilor de supraveghere a calității apei potabile, conform prevederilor art. 38 din prezentele norme.

**Art. 47** - Constituie contravenţii şi se sancţionează cu amendă de la 10.000 lei la 20.000 lei următoarele fapte săvârşite de persoanele juridice:

a) Neefectuarea de către furnizorul de apă a monitorizării substanțelor sau compușilor incluși în lista de supraveghere prevăzută la art. 13 alin. (8) din Ordonanța Guvernului nr. 7/2023.

b) Neinformarea, de îndată, de către furnizorul de apă, a direcției de sănătate publică județeană sau a municipiului București de sănătate publică şi a autorității administrației publice locale din cadrul unităţii administrativ-teritoriale asupra neconformităţilor constatate, precum și asupra planului și termenelor de remediere.

c) Neinformarea de către furnizorul de apă a consumatorilor afectați cu privire la pericolul potențial pentru sănătate şi cauza sa, precum și cu privire la parametrul/parametrii neconform/neconformi şi la măsurile de remediere întreprinse.

d) Neidentificarea și/sau nedelimitarea de către furnizorul de apă a zonei/zonelor de aprovizionare cu apă.

e) Nerespectarea de către furnizorul de apă a deciziei de monitorizare a parametrilor suplimentari stabilită de către direcția de sănătate publică județeană sau a municipiului București.

f) Neîntocmirea și/sau netransmiterea către direcția de sănătate publică județeană sau a municipiului București a programului anual de monitorizare de către furnizorul de apă, inclusiv de către întreprinderile cu profil alimentar care dețin sursă proprie de apă, în conformitate cu prezentele norme.

g) Neîncheierea de către furnizorul de apă a unui contract cu un laborator înregistrat la Ministerul Sănătăţii pentru analizarea probelor de apă, dacă furnizorul de apă nu are capacitate proprie de analiză.

h) Efectuarea de analize privind calitatea apei potabile în cadrul monitorizării operaționale de către laboratoare neînregistrate la Ministerul Sănătății pentru controlul oficial al apei potabile.

i) Netransmiterea de către laboratorul care analizează probele de apă, către direcția de sănătate publică județeană sau a municipiului București și către furnizorul de apă, a rezultatelor analizelor în maximum 7 zile calendaristice de la emiterea buletinelor de analiză sau în maximum 24 de ore, în cazul în care rezultatele analizelor indică neconformități la parametrii prevăzuți în Tabelele A, A1, B și D din anexa nr. 1 la Ordonanța Guvernului nr. 7/2023.

j) Neasigurarea de către furnizorul de apă a finanțării costurilor de prelevare şi analiză a probelor de apă potabilă pentru monitorizarea operațională şi de audit.

k) Neidentificarea cauzelor privind neconformitățile parametrilor și neinformarea, de îndată, a direcției de sănătate publică județeană sau a municipiului București şi a autorității administrației publice locale din cadrul unităţii administrativ-teritoriale asupra concluziilor anchetei realizată în acest scop.

l) Neinstituirea de către furnizorul de apă a măsurilor de remediere în termenul propus și evaluat de direcția de sănătate publică județeană sau a municipiului București.

m) Neefectuarea de către furnizorul de apă a operațiunilor de golire, curățare, spălare, dezinfecție a componentelor rețelelor de distribuție când sunt instalate sau înainte de a fi utilizate după o remediere.

n) Necontrolarea de către furnizorul de apă a eficienţei operaţiilor de golire, curăţare, spălare şi dezinfecţie prin analize de caliate a apei după instalarea rețelelor de distribuție şi după orice fel de intervenţie ca urmare a avariilor în reţeaua de distribuție.

o) Neefectuarea de către furnizorul de apă, cel puțin odată pe an, a operațiilor de curățenie, spălare și dezinfecție a rezervoarelor aferente sistemului de distribuție.

p) Utilizarea de produse pentru curăţarea şi dezinfecţia rezervoarelor de înmagazinare şi a sistemelor de distribuţie a apei potabile, inclusiv condiţiile şi modul lor de utilizare, neavizate/neautorizate potrivit prevederilor legale în vigoare.

r) Neîntocmirea și/sau nerespectarea de către furnizorul de apă a planului de siguranță a apei, astfel cum a fost avizat de direcția de sănătate publică județeană și a municipiului București.

s) Interconectarea sistemului public de alimentare cu apă potabilă cu sisteme de alimentare cu apă din surse proprii.

t) Neîntocmirea sau neactualizarea de către furnizorul de apă, conform prevederilor art. 40 alin. (1) și alin. (3) la prezentele norme, a registrului pentru fiecare zonă de aprovizionare.

u) Neinstituirea măsurilor necesare pentru asigurarea calității apei din fântânile și izvoarele publice, în situaţia în care valorile pentru parametrii E. coli, enterococi, bacterii coliforme și/sau nitrați sunt mai mari decât cele prevăzute în Ordonanța Guvernului nr. 7/2023.

v) Nerespectarea frecvenței prevăzută în tabelele nr. 5 şi 6 din anexa nr. 1 la prezentele norme pentru monitorizarea calității apei din unităţile de procesare, depozitare şi comercializare a produselor alimentare care dețin sursă proprie de apă.

**Art. 48** - Constituie contravenţii şi se sancţionează cu amendă de la 4.000 lei la 8.000 lei pentru persoanele fizice, respectiv cu amendă de la 5.000 lei la 10.000 lei pentru persoanele juridice următoarele fapte:

a) Neasigurarea dezinfecției eficiente a apei potabile evidențiată prin monitorizarea dezinfectantului rezidual liber;

b) Neasigurarea treptelor de tratare pentru apa furnizată și a tehnologiilor de tratare a apei, în funcţie de condiţiile specifice fiecărei surse;

c) Neinstituirea măsurilor privind îndepărtarea eventualelor substanțe reziduale dezinfectante prezente în apă.

d) Neasigurarea consilierii consumatorilor cu privire la condițiile de consum și utilizare a apei în situația prevăzută la art. 14 alin. (6) litera a) din Ordonanța Guvernului nr. 7/2023.

e) Nerespectarea condițiilor de utilizare a cisternelor pentru aprovizionarea cu apă, conform prevederilor art. 8 alin. (3) din prezentele norme.

f) Neinformarea cel puțin o dată pe an de către furnizorul de apă a primăriilor și populației deservită cu privire la rezultatele monitorizării operaționale a calității apei potabile.

g) Neîntocmirea, conform prevederilor art. 16 din prezentele norme sau nepăstrarea de către furnizorul de apă a registrelor de analiză pe o perioadă de minimum 5 ani.

h) Nerespectarea de către furnizorul de apă a punctelor de prelevare a probelor de apă.

i) Nerespectarea de către furnizorul de apă a frecvenței de prelevare a probelor de apă la interval de 48 de ore, cât timp distribuţia este intermitentă şi la interval de 48 de ore după reluarea distribuţiei, precum și a analizei parametrilor prevăzuți la art. 21 alin. (4) din prezentele norme.

j) Nerespectarea de către furnizorul de apă a frecvenței de prelevare a probelor de apă, conform prevederilor art. 23 din prezentele norme, pentru determinarea parametrilor privind radioactivitatea apei potabile.

k) Neinformarea de către furnizorul de apă a consumatorilor despre natura deficienţelor şi măsurile care trebuie întreprinse de către consumatori dacă neconformarea se datorează sistemului de distribuție interioară sau a modului de întreținere a acestuia.

l) Neconsilierea de către furnizorul de apă a administratorului unității publice în curățarea, întreținerea și exploatarea rezervorului propriu de înmagazinare, conform prevederilor art. 26 alin. (7) din prezentele norme.

m) Neaplicarea de către furnizorul de apă a măsurilor de înlocuire a țevilor din sistemul de distribuție exterioară, dacă plumbul sau cuprul provenit din acestea contribuie la deficienţele privind cei doi parametrii.

n) Utilizarea pe domeniul public a distribuţiei de apă pentru consum uman din instalaţii individuale prevăzute cu rezervoare.

o) Utilizarea de substanţe chimice/amestecuri, produse, materiale, echipamente în contact cu apa potabilă neavizate/nenotificate conform Procedurii de reglementare sanitară pentru punerea pe piaţă a produselor, materialelor, substanţelor chimice/amestecurilor şi echipamentelor utilizate în contact cu apa potabilă, aprobată prin Ordinul ministrului sănătăţii nr. 275/2012, cu modificările și completările ulterioare.

p) Nedeținerea de către furnizorul de apă a evidențelor operaţiilor de golire, curăţare, spălare şi dezinfecţie a rezervoarelor de înmagazinare, precum și a eficienței operațiunilor.

q) Neanunțarea de către furnizorul de apă a direcției de sănătate publică județeană sau a municipiului București şi primăriei asupra operaţiilor de dezinfecţie ce se vor realiza în timpul exploatării sistemului de distribuţie.

r) Nemarcarea părții din rețeaua de distribuție destinată altei folosințe decât consumul uman și neavertizarea asupra pericolului de folosire;

s) Neinformarea de către furnizorul de apă a direcției de sănătate publică județeană sau a municipiului București şi autorității administrației publice locale privind orice incident legat de apa potabilă.

t) Nepăstrarea, pe o perioadă de cel puțin 5 ani, de către furnizorul de apă a arhivei registrelor prevăzute la art. 40 din prezentele norme;

u) Nepublicarea de către furnizorii de apă pe site-ul propriu a informațiilor pentru public, conform prevederilor art. 41 alin. (2) din prezentele norme.

v) Neidentificarea și neîntocmirea de către autoritatea administraţiei publice locale a evidenței surselor de apă destinate consumului uman, precum și netransmiterea evidenței la direcția de sănătate publică județeană sau a municipiului București.

w) Nesolicitarea de către autoritatea administrației publice locale a monitorizării calității apei potabile din fântânile publice și izvoarele publice către direcția de sănătate publică județeană sau a municipiului București și/sau neaplicarea măsurilor de asigurare a unei calități corespunzătoare a apei.

x) Neavertizarea populației prin afișarea, la loc vizibil şi protejat, a înscrierilor "apa este bună de băut" sau "apa nu este bună de băut" sau "apa nu este bună de folosit pentru sugari şi copiii mici" în cazul fântânilor publice și izvoarelor.

y) Neinformarea pacienților de către medicii de familie din localităţile în care apa din fântânile şi izvoarele publice sau din sistemul de distribuție centralizată este necorespunzătoare asupra riscurilor pentru sănătate determinate de folosirea unei ape de băut de calitate necorespunzătoare şi asupra măsurilor pe care aceştia trebuie să le ia pentru a-şi proteja sănătatea.

z) Neasigurarea de către primărie a apei potabile fără plată pentru sugari şi copiii mici până la 3 ani, precum și pentru femeile gravide sau care alăptează, în lipsa unei surse alternative de apă potabilă, în cazul în care apa din fântânile şi izvoarele publice are concentraţia de nitraţi mai mare decât valoarea prevăzută în lege.

**Art. 49** Constatarea contravențiilor prevăzute la art. 45 și aplicarea sancțiunilor se realizează de către reprezentanții împuterniciți ai președintelui ANRSC, iar constatarea contravențiilor și aplicarea sancțiunilor prevăzute la art. 46-48 se realizează de către personalul împuternicit de către Ministerul Sănătății.

**Art. 50** – Anexa nr. 1 cuprinzând tabelele 1 – 7, fişele de evaluare şi inspecţie sanitară nr. 1 – 3, modelul de cerere pentru solicitarea derogărilor potrivit Ordonanței Guvernului nr. 7/2023 privind calitatea apei destinată consumului uman precum și Lista tarifelor pentru procedura de derogare face parte integrantă din prezentele norme.

**Art. 51** – Anexa nr. 2 cuprinzând procedura de autorizare sanitară a producţiei şi distribuţiei apei potabile face parte integrantă din prezentele norme.

**Anexa nr.1**

    la normele de supraveghere, monitorizare și inspecție sanitară a calității apei potabile

**Secțiunea I** - Frecvența de monitorizare a calității apei potabile

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     Tabelul nr. 1. Monitorizarea operațională a calităţii apei potabile şi numărul de probe de prelevat anual

|  |  |  |
| --- | --- | --- |
| Parametri de analizat | Volum mediu de apă produs/distribuit (după caz), în mc/zi | Nr. standard de probe de prelevat/an |
| 1.E.coli2.Enterococi3.Bacterii coliforme4.Nr. colonii la 22oC1,25. Nr. colonii la 370C1,25.Clostridium perfringens36.Turbiditate47.pH8.Conductivitate9.Amoniu10. Nitrați11.Nitriți12.Aluminiu513.Fier614.Clor rezidual liber, Clor rezidual total 715. Culoare16. Gust17. Miros | < 10  | 1 |
| ≥10 - ≤ 100  | 2  |
| > 100 - ≤ 1.000 | 3 |
| > 1.000 - > 100.000  | 4 pentru primii 1.000 m3/zi+ 3 pentru fiecare tranșă suplimentară de 1000 m3/zi și fracțiune de tranșă din volumul total, din care se scade numărul de probe analizate prin monitorizarea de audit |
| Toți ceilalți parametri8 prevăzuți în Anexa nr. 1, Tabelele B și C din Oordonața Guvernului nr. 7/2023, inclusiv parametrii aluminiu și fier, în situația în care nu fac obiectul notelor 5și 6;  | < 10 | 1 la 2 ani |
| ≥10 - ≤ 100 | 1 |
| > 100 - ≤ 1.000 | 1 |
| > 1.000 - ≤ 10.000 | 1 pentru primii 1.000 m3/zi + 1 pentru fiecare tranșă suplimentară de 4.500 m3/zi și fracțiune de tranșă din volumul total |
| > 10.000 - ≤ 100.000 | 3 pentru primii 10. 000 m3/zi+ 1 pentru fiecare tranșă suplimentară de 10.000 m3/zi și fracțiune de tranșă din volumul total, din care se scade numărul de probe analizate prin monitorizarea de audit  |
| > 100.000 | 12 pentru primii 100.000 m3/zi + 1 pentru fiecare tranșă suplimentară de 25.000 m3/zi și fracțiune de tranșă din volumul total din care se scade numărul de probe analizate prin monitorizarea de audit |

 |  |  |
|  |  |
|  |  |
| Note: |  |
| 1. Rezultatele obținute în urma monitorizării la punctele de prelevare trebuie să fie în același ordin de mărime pe toată durata monitorizării și trebuie corelate cu rezultatul parametrilor microbiologici; orice creștere bruscă a numărului trebuie considerată o avertizare precoce a unei poluări/contaminări și necesită raportare către direcția de sănătate publică și investigații imediate;
2. Pentru sistemele noi de aprovizionare cu apă, unde nu există istoric de monitorizare, pentru primul an de funcționare ar trebui respectate valorile 100 UFC/ml pentru parametrul nr. colonii la 22 grade C și 20 UFC/ml pentru parametrul nr. colonii la 37 grade C;
3. Se analizează când sursa de apă este de suprafaţă, mixtă sau sub directa influenţă a apelor de suprafaţă, precum şi în cazul în care evaluarea riscurilor indică faptul că este oportună monitorizarea;
4. Se ia în considerare o valoare maximă de 4 NTU în rețeaua de distribuție; în zonele de aprovizionare cu apă din mediul rural se acceptă o valoare maximă de 5 NTU. Pentru apa rezultată din tratarea unei surse de suprafaţă nu se va depăşi 1,0 UNT înainte de dezinfecţie.
 |  |
|     5) Se analizează în cazul în care este utilizat ca substanţă chimică de tratare a apei. |  |
|     6) Se analizează dacă este folosit în tratarea apei sau dacă se aplică procedeu de deferizare. 7) Clorul rezidual liber trebuie să reprezinte minimum 80% din clorul rezidual total;  8) Pentru gestionarea prezenței metaboliților nerelevanți în apa potabilă se ia în considerare valoarea  ghid de 1 µg/L;  Duritatea totală este recomandat să nu depășească 20 Unități germane de duritate, la concentrații mai mari determinând depunerea de cruste pe instalații;  Valoarea Carbonului Organic total trebuie interpretată în corelație cu istoricul determinărilor; orice creștere bruscă poate indica un proces de înflorire algală sau eutrofizare în sursa de apă;  |  |
|  |  |
|     Tabelul nr. 2. Monitorizarea de audit a calităţii apei potabile şi numărul de probe de prelevat anual

|  |  |  |
| --- | --- | --- |
| Parametri de analizat | Volum mediu de apă produs în mc/zi | Nr. standard de probe de prelevat/an |
| E coliEnterocociNitrațiClor rezidual liber, clor rezidual totalTurbiditate | < 10 | 1  |
| ≥10 - ≤ 100 | 1 |
| > 100 - ≤ 1.000 | 1 |
| > 1.000 - ≤ 10.000 | 3 |
| > 10.000 - ≤ 100.000 | 6 |
| > 100.000 | 12 |
| Toți ceilalți parametri prevăzuți în Anexa nr. 1, Tabelele B și C din Ordonața Guvernului nr. 7/2023 | < 10 | 1 la 2 ani\* |
| ≥10 - ≤ 100 | 1  |
| > 100 - ≤ 1.000 | 1 |
| > 1.000 - ≤ 10.000 | 1 |
| > 10.000 - ≤ 19.000 | 1 |
| > 19.000- ≤ 41.500 | 2 |
|  | > 41.500- ≤ 64.000 | 3 |
|  | >64.000 | 4 |

\*Alternativ, cu monitorizarea operațională  |  |
|  |  |

|  |
| --- |
|     Tabelul nr. 3. Monitorizarea operațională a calităţii apei de masă îmbuteliate în sticle sau alte recipiente şi a gheţii pentru consum uman fabricate din apă potabilă şi numărul de probe de prelevat anual |
|  |
| Parametri de analizat | Volumul de apă îmbuteliat zilnic (exprimat ca medie anuală) | Nr. de probe de prelevat înainte de îmbuteliere/an | Nr. de probe de prelevat după îmbuteliere/an |
| 1. E Coli2. Enterococi3. Pseudomonas aeroginosa4. Nr. de colonii la 22 grade C 5. Bacterii coliforme6. Conductivitate7. pH8. Amoniu9. Duritate totală10. Nitraţi11. Nitriţi12. Oxidabilitate | ≤ 10 | 1 | 1 |
| > 10 - ≤ 60 | 6 | 6 |
| ˃ 60 | 1 pentru fiecare 10 mc îmbuteliați | 1 pentru fiecare 10 mc îmbuteliați |

Tabelul nr. 4 Monitorizarea de audit a calităţii apei îmbuteliate în sticle sau alte recipiente şi a gheţii pentru consum uman fabricate din apă potabilă şi numărul de probe de prelevat anual

|  |  |  |
| --- | --- | --- |
| Parametri de analizat | Volum de apă îmbuteliat zilnic (exprimat ca medie anuală) | Nr. de probe de prelevat după îmbuteliere/an |
| Toți parametrii prevăzuți în Tabelele A, A1, B și C din Anexa nr. 1 la Ordonanța Guvernului nr. 7/2023 | ≤ 60 | 1 |
| ˃ 60 | 2 |

|  |
| --- |
| Tabelul nr. 5 Monitorizarea operațională a calităţii apei folosită în industria alimentară in situația în care întreprinderea cu profil alimentar folosește apă din sursă proprie. Frecvenţa anuală de prelevare şi analiză a probelor de către producător |
|  |
| **Parametri de analizat** | **Volumul de apă consumat/produs zilnic în metri cubi (exprimat ca medie anuală)** | **Nr. de probe de prelevat la punctul de utilizare/an** |
| 1. E. coli2. Enterococi3. Număr de colonii la 22° C şi 37° C 4. Bacterii coliforme5. pH6. Conductivitate7. Turbiditate8. Amoniu9. Duritate totală10. Fier total11. Nitraţi12. Nitriţi | < 10 | 1 |
| > 10 < 100 | 2 |
| > 100 < 1.000 | 3 |
| > 1.000  | 4 + 3 pentru fiecare 1.000 m**3** folosiţi |
|  |
|  |
|  |
|  |

|  |
| --- |
|     Tabelul 6. Monitorizarea de audit a calităţii apei utilizate în industria alimentară in situația în care întreprinderea cu profil alimentar folosește apă din sursă proprie. Frecvenţa anuală de prelevare şi analiză a probelor |
|  |
| **Parametrii de analizat** | **Volumul de apă consumat/produs zilnic în metri cubi (exprimat ca medie anuală)** | **Nr. de probe de prelevat din punctul de utilizare** |
| Toți parametrii prevăzuți în Tabelele A, A1, B și C din Anexa nr. 1 la Ordonanța Guvernului nr. 7/2023 | < 10 | 1 |
| > 10 < 100> 100 < 1.000 | 1 |
| > 1.000< 10.000 | 3 |
| > 10.000 | 3 + 1 pentru fiecare 10.000 m3 folosit |
|  |

|  |
| --- |
| Tabelul 7. Criterii pentru interpretarea valorilor de radioactivitate şi modul de acţiune |
|  |
| **Parametru** | **Valoarea determinată comparativ cu valoarea prevăzută în tabelul 1.1 din anexa 1 la Legea nr. 301/2015** | **Mod de acţiune** |
| **Activitate globală**alfa globală 0,1 Bq/l; beta globală 1,0 Bq/l | alfa și beta globale mai mici decât valorile din coloana 1 | - apa corespunde calitativ şi se continuă monitorizarea de rutină |
| mai marebeta globală >1,0 Bq/l | - se evaluează contribuţia **40**K se calculează activitatea beta reziduală; - dacă activitatea beta reziduală este mai mare de 1,0 Bq/l este necesară analiza radionuclizilor specifici; - radionuclizii care urmează să fie măsuraţi sunt cei din tabelul 3.1. din anexa 3 la Legea 301/2015; - se calculează DETR;  |
| alfa globală > 0,1 Bq/l | - este necesară analiza radionuclizilor specifici- radionuclizii care urmează să fie măsuraţi sunt cei din tabelul 3.1. din anexa 3 la Legea 301/2015; - se calculează DETR; |
| Măsuri:  | - furnizorul informează direcția de sănătate județeană, care analizează împreună cu acesta cauzele și instituie măsurile de remediere, după caz; - se repetă determinările și/sau se mărește frecvența monitorizăriii, după caz; - direcția de sănătate publică informează Laboratorul de igiena radiațiilor a Centrului regional de sănătate publică la care este arondată; se realizează evaluări ale impactului potenţial asupra sănătății şi ale eficacităţii măsurilor de intervenţie;  |
| **Doza efectivă totală de referință (DETR)**0,1 mS/an | mai mică de 0,1 mSv/an | apa corespunde calitativ şi se continuă monitorizarea în conformitate cu pct. 4 din Anexa nr. 2 la Legea nr. 301/2015;  |
| mai mare de 0,1 mSv/an,  | - se iau măsuri imediate pentru a reduce doza la valori sub 0,1 mSv/an;- furnizorul informează direcția de sănătate județeană, care analizează împreună cu acesta cauzele și instituie măsurile de remediere, după caz; - se repetă determinările și/sau se mărește frecvența monitorizăriii, după caz; - direcția de sănătate publică informează Laboratorul de igiena radiațiilor a Centrului regional de sănătate publică la care este arondată; se realizează evaluări ale impactului potenţial asupra sănătății şi ale eficacităţii măsurilor de intervenţie;- Centrul regional de sănătate publică informează INSP. |
|     \*) - valoarea se reduce corespunzător dacă există expunere suplimentară a populaţiei şi pe alte căi (expunere gamma externă, expunere internă - inhalare, ingerare de produse alimentare contaminate radioactiv, etc.). |
| **Tritiu**100 Bq/l | mai mică de 100 Bq/l | apa este bună de consum şi se continuă monitorizarea de rutină, în sensul anexei nr. 2, pct.2 din legea 301/2015; |
| mai mare de 100 Bq/l,  | - furnizorul informează direcția de sănătate județeană, care analizează împreună cu acesta cauzele și instituie măsurile de remediere, după caz; - se repetă determinările și/sau se mărește frecvența monitorizăriii, după caz; - direcția de sănătate publică informează Laboratorul de igiena radiațiilor a Centrului regional de sănătate publică la care este arondată; se realizează evaluări ale impactului potenţial asupra sănătății şi ale eficacităţii măsurilor de intervenţie; |
| **Radon**100 Bq/l | mai mică de 100 Bq/l;  | - furnizorul informează direcția de sănătate județeană, care analizează împreună cu acesta cauzele și instituie măsurile de remediere, după caz; - se repetă determinările și/sau se mărește frecvența monitorizăriii, după caz; - direcția de sănătate publică informează Laboratorul de igiena radiațiilor a Centrului regional de sănătate publică la care este arondată; se realizează evaluări ale impactului potenţial asupra sănătății şi ale eficacităţii măsurilor de intervenţie; |
| mai mare de 1000 Bq/l;  | Când concentraţia de radon depăşeşte 1.000 Bq/l se intervine cu măsuri de corecţie pentru asigurarea radioprotecţiei, fără a necesita analize suplimentare. |

|  |
| --- |
| **Secțiunea 2 -** Fișe de evaluare/inspecție sanitară **Fişa nr. 1 de evaluare/inspecţie sanitară** |
|  |
| **STAŢIA DE TRATARE A APEI** |
|  |
| **I.** | Informaţii generale |  |  |  |  |  |
|  | 1. Data evaluării/controlului .................................................................................................................. |
|  | 2. Obiectivul | ....................... | ....................... |  ........................ | .................... |
|  |  |  (sursă) |  (captare) |  (staţie de tratare) |  (distribuţie) |
|  | 3. Efectuată de | .................................................. | ........................................... |  |
|  |  | (numele persoanei) | (Direcţia de sănătate publică) |  |
|  | 4. Numele furnizorului  şi adresa |  ....................................................................................................................... |
|  | 5. Şeful staţiei de tratare ....................................................................................................................... |
|  | 6. Anul punerii în funcţiune ................................................................................................................... |
|  | 7. Zona de aprovizionare ................................................ | Populaţia aprovizionată ............................ |
|  | 8. Capacitatea staţiei de tratare: proiectată .................. | actuală ...................................................... |
|  | 9. Posibilitatea de asigurare a rezervei de apă pentru 12 ore în caz de avarie ...................................... |
|  | 10. Zona de protecţie: | Împrejmuită și conformă | DA |¯| NU |¯| |  |  |
|  |  | Împrejmuită şi păzită | DA |¯| NU |¯| |  |  |
| **II.** | **Sursa** |  |  |  |  |  |
|  | 1. Tipul sursei de apă | ..................... | ..................... | ................... | .................. | ................... |
|  |  | Lac de acumulare |  Fluviu | Râu |  Foraj | Izvor (Altele) |
|  | 2. Număr surse și tip ……………………………………………………………………………..3. Buletine de analiză privind calitatea apei brute prelevate de la punctul de captare …………..**III. Captare**1. Este captarea adecvată din punct de vedere al: |
|  | Amplasării     |¯| Da/|¯| Nu                      Tipului     |¯| Da/|¯| Nu                   Întreţinerii   |¯| Da/|¯| Nu |
|  | Surselor de poluare din vecinătate     |¯| Da/|¯| Nu |
| **IV.** | **Procesul de tratare aplicat** |
|  | 1. Parametrii de corectat: ………………………………………………………………….….2. Site fine ................................................................................................................................. |
|  | 3. Deznisipatoare ...................................................................................................................... |
|  | 4. Treaptă de reţinere a uleiurilor şi substanţelor grase ........................................................... |
|  | 5. Presedimentare ..................................................................................................................... |
|  | 6. Predezinfecţie/oxidare | ................... | ................... |  |  |
|  |  |  | Clor | Ozon |  |  |
|  | 7. Tratament cu cărbune activ ................................................................................................... |
|  | 8. Aerare .................................................................................................................................... |
|  | 9.Coagulare şi  floculare | ................... | ................... | ................... |  |  |
|  |  | Var | Aluminiu | Altele |  |  |
|  | 10. Sedimentare | ................... | ................... | ................... |  |  |
|  |  | Dreptunghiular | Radial | Altele |  |  |
|  | 11. Filtrare | ................... | ................... | ................... |  |  |
|  |  | Lentă | Rapidă | Cărbune granulat |  |  |
|  | 12. Dezinfecţie | ................... | ................... | ................... |  |  |
|  |  | Substanțe clorigene | Ozon | Altele |  |  |
|  | 13. Alte procedee (deferizare, demanganizare etc, specificaţi): .....................................................14. Procedeele de tratare sunt adaptate calității sursei de apă? …………………………………...  |
| **V.** | **Sedimentare** |
|  |      1. Nr. de tancuri/bazine de sedimentare: ................................................................................... |
|  |      2. Frecvenţa îndepărtării nămolului ........................................................................................... |
|  |      3. Tipul procedeului de decolmatare ...................................................................................... |
|  |      4. Metoda de depozitare a nămolului ...................................................................................... |
|  |      5. Aspectul general legat de limpezimea apei ......................................................................... |
|  |      6. Turbiditatea (NTU) la intrare: .......................... (NTU) la  ieşire ........................................ |
| **VI.** | **Filtrare** |
|  | 1. Număr și tip de filtre .................................................................................................................. |
|  | 2. Viteza de filtrare ........................................................................................................................ |
|  | 3. Funcţionarea filtrului ................................................................................................................ |
|  | 4. Grosimea stratului de pietriş .................................................................................................... |
|  | 5. Grosimea stratului de nisip şi granulozitatea ........................................................................... |
| **VII.** | **Spălarea în flux invers a filtrelor** |
|  | 1. Criteriile de începere a spălării în flux invers .......................................................................... |
|  | Aer: | .................... | .................... |  |  |  |
|  |  | Debitul | Durată/Timpul |  |  |  |
|  | Aer: | .................... | .................... |  |  |  |
|  |  | Debitul | Durată/Timpul |  |  |  |
|  | 2. Distribuţia volumelor de aer şi apă în patul de nisip: |
|  |  | .................... | .................... |  |  |  |
|  |  | Uniformă | Neuniformă |  |  |  |
|  | 3. Volumul de apă curată pentru spălarea în flux invers: ......................................................... |
|  | 4. Au apărut "bulgări" de nămol sau fisuri în patul filtrant? |
|  |     Înaintea spălării în flux invers .............................................................................................. |
|  |     După spălarea în flux invers ................................................................................................. |
|  | 5. Unde este dirijată apa de spălare? .........................................................................................6. Spalare automată filtre încapsulate: interval ciclu de spălare............... durata ciclu de spalare........7. Durata de utilizare material filtrant ......... valabilitate material/cartuș filtrant.................... înlocuirea filtrului cf. termenului de valabilitate ………………  |
| **VIII.** | **Clorinarea/dezinfecția** |
|  | 1. Au existat întreruperi în clorinarea/dezinfecția apei? ....................................................................... |
|  | 2. Frecvenţa întreruperilor: .................................................................................................................. |
|  | 3. Cauzele întreruperilor: ..................................................................................................................... |
|  | 4. Tipul substanţei chimice utilizate: ................................................................................................... |
|  | 5. Dozarea substanţei chimice: .................................. criterii de control a dozei ............................... |
|  | 6. Consumul de substanţă clorigenă/zi ............................................................................................... |
|  | 7. Echipament şi măsuri de siguranţă: ............................................................................................... |
|  | 8. Stocuri de rezervă de dezinfectant: ..................................................... Cantitatea ........................ |
|  | 9. Condiţii de depozitare: .................................................................................................................. |
| **IX.** | **Rezervor/rezervoare cu apă potabilă** |
|  | 1. Nr. de rezervoare: ........................................................................................................................2. Tip rezervor ................................................................................................................................ |
|  | 3. Capacitatea fiecărui rezervor, mc: .............................................................................................. |
|  | 4. Concentraţia de clor rezidual liber/dezinfectant rezidual: .......................................................... |
|  | 5. pH: .............................................................................................................................................. |
|  | 6. Reactivi utilizaţi pentru ajustarea pH-ului şi doza: .................................................................... |
|  | 7. Există scurgeri din rezervor? ..................................................................................................... |
|  | 8. Este rezervorul acoperit şi închis corespunzător? ..................................................................... |
|  | 9. Există urme de substanţe străine în rezervor? ........................................................................... |
|  | 10. Sunt ventilele de aer şi conductele de preaplin protejate cu site? ...........................................11.Zonele de protectie sanitară (distanțe, pante, impermeabilizare, îngrădire, marcare) …………… |
| **X.** | **Controlul procesului de tratare** |
|  |  | Da | Nu | Frecvent |  |  |
|  | 1. Testul Jar: | ................... | .................... | .................... |  |  |
|  | 2. pH: | ................... | .................... | .................... |  |  |
|  | 3. Clor rezidual liber: | ................... | .................... | .................... |  |  |
|  | 4. Culoare: | ................... | .................... | .................... |  |  |
|  | 5. Turbiditate: | ................... | .................... | .................... |  |  |
|  | 6. E. Coli/Enterococi: | ................... | .................... | .................... |  |  |
|  | 7. Alt parametru chimic prezent în sursă  | ................... | .................... | .................... |
|  8.  |  Colifagi somatici …………… |  …………….  | ……………. |  |  |
|  | **EVALUARE SANITARĂ** |  |  |  |  |
| **XI.** | **Controlul înregistrărilor/documentelor:** |
|  | 1. Consumul de reactivi ..................................................................................................................... |
|  | 2. Documente justificative ale procurării dezinfectantelor/ Autorizaţii/Avize ................................... |
|  | 3. Avize/Notificări pentru substanţele/materialele/ echipamentele care vin în contact cu apa ........... |
|  | 4. Testele utilizate pentru controlul procesului de tratare .................................................................... |
|  | 5. Examinarea bacteriologică ............................................................................................................... |
|  | 6. Clorul rezidual .................................................................................................................................. |
|  | 7. Planul de management al riscului/PSA ............................................................................................ |
|  | 8. Certificatul de înregistrare la MS al laboratorului cu care se efectuează monitorizarea de control, în termen de valabilitate .......................................................................................................................... |
| **XII.** | **Controlul monitorizării:** |
|  | 1. Monitorizarea operațională: a) respectarea frecvenţei de monitorizare .......................................................................................... |
|  | 1. respectarea parametrilor de analizat .............................................................................................
2. respectarea punctelor de prelevare ………………………………………………………………
3. parametrii neconformi identificați în monitorizarea operațională: ...............................................

2. Monitorizarea de audit – contract de monitorizare: ……………………………………………….parametrii neconformi identificați în monitorizarea de audit ..............................................................  |
| **XIII.** | **Întreţinere** |  |  |  |  |  |
|  |  | Curăţare | Calibrare/ungere |
|  | 1. Grătare/Site: | .................... | ....................................... |
|  | 2. Pompe: | .................... | ....................................... |
|  | 3. Dozatoare pentru clor/alt dezinfectant: | .................... | ....................................... |
|  | 4. Dozatoare pentru aluminiu/alt coagulant: | .................... | ....................................... |
|  | 5. Instrumente de măsură şi control: | .................... | ....................................... |
|  | 6. Gospodărire în general: | .................... | ....................................... |
|  | 7. Depozitarea reactivilor: | .................... | ....................................... |
| **XIV.** | **Personal** |  |  |
|  | 1. Nr. angajaţilor | ...................... | ............................. |
|  |  | (permanenţi) | (temporari) |
|  | 2. Nivelul de pregătire al şefului staţiei de tratare a apei şi a operatorului-şef ..................................... |
|  |  |
|  |  |
|  | 3. Fişele de aptitudine/ conform Hotărârii Guvernului nr. 355/2007 privind supravegherea sănătăţii lucrătorilor, cu modificările şi completările ulterioare, ............................................................................................................................................... |
|  | 4. Certificatele privind însuşirea noţiunilor fundamentale de igienă conform Ordinului ministrului sănătăţii şi al ministrului educaţiei, cercetării şi tineretului nr. 2209/4469/2022 privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă, cu modificările şi completările ulterioare, ................................... |
| **XV.** | **Reclamaţii primite** |
|  | 1. De la autoritatea publică locală: .................................................................................................. |
|  | 2. De la consumatori ........................................................................................................................ |
| **XV.** | **Probleme/neconformități existente:** |
|  |  |  | Da | Nu | Descrierea problemei |
|  | 1. Sitele fine: | .................... | .................... | ........................................ |
|  | 2. Camera cu pietriş: | .................... | .................... | ........................................ |
|  | 3. Treaptă de reţinere a uleiurilor şi substanţelor grase: | .................... | .................... | ........................................ |
|  | 4. Presedimentarea: | .................... | .................... | ........................................ |
|  | 5. Cărbunele activ: | .................... | .................... | ........................................ |
|  | 6. Aerarea: | .................... | .................... | ........................................ |
|  | 7. Coagularea şi flocularea: | .................... | .................... | ........................................ |
|  | 8. Sedimentarea: | .................... | .................... | ........................................ |
|  | 9. Filtrarea: | .................... | .................... | ........................................ |
|  | 10. Dezinfecţia: | .................... | .................... | ........................................ |
|  | 11. Alte procese: | .................... | .................... | ........................................ |
|  | 12. Controlul procesului (X): | .................... | .................... | ........................................ |
|  | 13. Controlul înregistrărilor (XI): | .................... | .................... | ........................................ |
|  | 14. Întreţinerea (XII): | .................... | .................... | ........................................ |
| **XVI.** | **Diagrama de flux a staţiei de tratarea apei (anexaţi diagrama)** |
| **XVII.** | **Măsurile de remediere recomandate** |
|  | 1. Măsuri care trebuie luate imediat (nu mai mult de 1 zi): .............................................................. |
|  | 2. Măsuri care trebuie luate în termen foarte scurt (maxim 10 zile): ...............................................3. Măsuri luate în termen scurt (între 10 și 30 zile) ………………………………………………..4. Măsuri pe termen mediu (între 1 lună și 1 an) …………………………………………………..5. Măsuri pe termen lung (peste 1 an) …………………………………………………………….. |
| **XVIII.** | **. Au fost soluţionate problemele identificate la evaluarea/controlul precedent?** |
|  | ............................................................................................................................................... |
|  | ............................................................................................................................................... |
|  |  |
|  | Semnătura medicului igienist ori asistentului principal de igienă sau personal de specialitate desemnat de către conducerea unității\*/inspectorului sanitar: ........................................ |
|  | Semnătura furnizorului ......................................................... |

\* In cazul în care în departamentul de evaluare a factorilor de risc nu există medic igienist

|  |
| --- |
|    **Fişa nr. 2 de evaluare/inspecţie sanitară** |
|  |
|     **REŢEAUA DE DISTRIBUŢIE** |
| **I.** | **Locul verificat**(zona de aprovizionare): ....................................................................................... |
|  | 1. Informaţii generale: Direcţia de sănătate publică ....................................................................... |
|  | Localitatea ...................................................................................................................................... |
|  | 2. Cod/Adresă ................................................................................................................................. |
|  | 4. Data evaluării/inspecţiei ............................................................................................................. |
|  | 5. Proba de apă prelevată ........................... Nr. probei ........................... CF ................................. |
| **II.** | **Informaţii pentru evaluarea riscului** | Risc |
|  | 1. Există vreun punct de scurgere între sursă şi rezervor |  |¯| Da/|¯| Nu |
|  | 2. Căminele de vizitare sunt protejate (inclusiv d.p.d.v. sanitar) |  |¯| Da/|¯| Nu |
| 1.
 | Dacă există un rezervor/mai multe |  |
|  | 3a. Este acoperit şi protejat (dacă e astfel construit) |  |¯| Da/|¯| Nu |
|  | 3b. Sunt ventilele protejate potrivit cerinţelor de ordin sanitar |  |¯| Da/|¯| Nu |
|  | 3c. Prezintă rezervorul fisuri sau spărturi |  |¯| Da/|¯| Nu |
|  | 3d. Există pierderi vizibile în sistemul de distribuţie |  |¯| Da/|¯| Nu |
|  | 3e. Este pavată şi împrejmuită zona din jur/zonă de protecție sanitară |  |¯| Da/|¯| Nu |
|  | 3f. Se acumulează apă în jurul rezervorului (este necesară drenarea) |  |¯| Da/|¯| Nu |
|  | 3g. Există deşeuri solide pe o rază de 10 m în jurul rezervorului |  |¯| Da/|¯| Nu |
|  | 3h. Este marginea rezervorului fisurată sau erodată |  |¯| Da/|¯| Nu |
|   | 3i. Există pierderi la robinetul de golire4.Există avarii în rețeaua de distribuție  |  |¯| Da/|¯| Nu |¯| Da/|¯| Nu |
|  | Dacă da, câte avarii au fost in ultimile 12 luni: ………………………………5.Există întreruperi în furnizarea apei Dacă da, câte întreruperi au fost in ultimile 12 luni: ………………………….Scorul riscului de contaminare:  10 - 13 = foarte mare |  |¯| Da/|¯| Nu |
|  |                                                   6 -  9 = mare |  |
|  |                                                   3 -  5 = mediu |  |
|  |                                                   0 -  2 = mic |  |
| **III.** | **Controlul înregistrărilor/documentelor:** |  |
|  | 1. Avize/Notificări pentru substanţele/materialele/ echipamentele care vin în contact cu apa ...............................................................................................................................................
 |
|  | 2. Clorul rezidual ............................................................................................................................... |
|  | 3. Monitorizarea operațională:    a) respectarea frecvenţei de monitorizare ........................................................................................    b) respectarea parametrilor de analizat ............................................................................................    c) respectarea punctelor de prelevare ............................................................................................... |
|  | 4. Monitorizarea de audit:    a) respectarea frecvenţei de monitorizare .........................................................................................    b) respectarea parametrilor de analizat .............................................................................................    c) respectarea punctelor de prelevare ............................................................................................... |
| **III.** | **Rezultate şi recomandări** |  |
|  | Au fost identificate următoarele puncte cu risc ............. (nr. 1 – 5)Măsuri de remediere |  |
|  | 1. Măsuri la nivelul sursei (captării): ……………………………………………..

1a. Măsuri de eliminare sau atenuare a cauzei la sursa de captare: ……………………1b. Măsuri de înlocuire a sursei de captare: ……………………………………………1. Măsuri la nivelul rețelei de distribuție: ………………………………………...

2a. Măsuri de înlocuire, deconectare sau reparare a componentelor implicate în neconformare: …………………………………………………………………………..2b. Măsuri de curățare, spălare/îndepărtare a biofilmului și a crustelor și/sau dezinfectare a componentelor contaminate: …………………………………………….1. Măsuri pentru protecția sănătății și siguranței populației aprovizionate: ……….

3a. Notificare și instrucțiuni către consumatori (interzicerea utilizării, recomandarea de fierbere a apei pentru a fi folosită în scop potabil, limitări temporare ale consumului): …………………………………………………………………………………………..3b. Alternativă temporară de aprovizionare cu apă potabilă (apă îmbuteliată, cisterne de apă avizate, cu apă verificată și conformă): …………………… 1. Măsuri de securizare pentru prevenirea accesului neautorizat: ………………...
2. Măsuri de corectare și îmbunătățire a calității apei potabile (instituire/adaptare/îmbunătățire a proceselor de tratare): ……………………..
3. Alte măsuri: …………………………………………………………………….
 |  |
|  | Semnătura medicului igienist ori asistentului igienist sau personal de specialitate desemnat de către conducerea unității\*/inspectorului sanitar: ….\* In cazul în care în departamentul de evaluare a factorilor de risc nu există medic igienist |  |
|  |  |  |

|  |  |
| --- | --- |
|     **Fişa nr. 3 de evaluare/inspecţie sanitară** |  |
|     Fântâna publică |  |
|     I. Informaţii generale: | Direcţia de sănătate publică .............................. |
|  | Numele evaluatorului ....................................... |
|  | Localitatea ........................................................ |
|     II. Informaţii fântână: |  |
|     1. Estimarea numărului de consumatori ................................................................................................ |
|     2. Adâncime ............................................................................................................................................ |
|     III. Informaţii pentru evaluarea riscului |  Risc |
|     1. Există surse de poluare (latrină/grajd/depozit de gunoi/coteţe) | DA |¯| NU |¯| |
|     2. Distanţa dintre sursa de poluare şi fântână de cel puţin 10 m | DA |¯| NU |¯| |
|     3. Pereţii fântânii amenajaţi pentru a preveni orice contaminare exterioară | DA |¯| NU |¯| |
|     4. Pereţii fântânii prevăzuţi cu ghizduri cu înălţimea de 70 - 100 cm deasupra solului şi 60 cm sub nivelul acestuia | DA |¯| NU |¯| |
|     5. Este fântâna protejată cu capac? |  |
|     6. Este fântâna dotată cu acoperiş? |  |
|     7. Este dotată cu găleată proprie/pompă/hidrofor? |  |
|     8. Există perimetru de protecţie amenajat în pantă, cimentat sau pavat |  |
|     Scorul riscului de contaminare: |  |
|              6 - 8 = foarte mare |  |
|              4 - 5 = mare |  |
|              2 - 3 = mediu |  |
|              0 - 1 = mic |  |
|     IV. Rezultate şi recomandări: |  |
|     Au fost identificate următoarele puncte cu risc: ........................................................................ (nr. 1 - 8) |
|     Măsuri de remediere .............................................................................................................................. |
|     Semnătura medicului/asistentului igienist sau personal de specialitate desemnat de către conducerea unității\*/inspectorului sanitar ........................................................... |

\* In cazul în care în departamentul de evaluare a factorilor de risc nu există medic igienist

**Secțiunea 3 -** Derogări

CERERE-TIP

pentru solicitarea derogărilor potrivit Ordonanței Guvernului nr. 7/2023 privind calitatea apei destinată consumului uman

 Domnule director,

 Subsemnatul, ..............................................., reprezentant legal al ........................., producător de apă potabilă/distribuitor de apă potabilă, solicit Ministerului Sănătăţii – Direcția de Sănătate Publică …….. acordarea derogării de la calitatea apei potabile pe care o furnizez în localitatea ............................., judeţul ............................, pentru un număr de .... parametri.

 Datele de identificare ale producătorului şi/sau ale distribuitorului de apă potabilă

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

| Denumirea şi adresa completă (tel./fax/e-mail) ....................................................................|

| ............................................................................ .........................................................|

| Nr. de înregistrare la registrul comerţului .................................., CUI ................................. |

|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|

 Derogarea este: - prima |¯|

 - a doua |¯|

 Zona de aprovizionare pentru care se solicită derogarea (cod) ................

 Cantitatea medie de apă distribuită zilnic în zona de aprovizionare (mc/zi) ................................

 Populaţia rezidentă ......................................................

 Populaţia aprovizionată ..................................................

 Parametrul/Parametrii pentru care solicită derogarea de la valoarea stabilită în Ordonanța Guvernului nr. 7/2023 : ……………………………………………………………………………..

 Perioada pentru care este solicitată derogarea ...........................

 Motivul pentru care se solicită derogarea .......................................................................................

 Numărul de consumatori afectaţi ..................................................

 Numărul unităţilor de industrie alimentară afectate ......................

 Numărul obiectivelor de interes public afectate ............................

 S-a anexat un studiu de evaluare a riscurilor pentru sănătate, pentru fundamentarea valorii maxime admise pe perioada derogării? DA |¯| NU |¯|

 Anexăm dosarul întocmit în conformitate cu prevederile art. 28 alin. (1) din Normele de supraveghere, monitorizare şi inspecţie sanitară a calităţii apei destinată consumului uman.

 Data

 Semnătura

 Ştampilă

 NOTĂ:

 Cererea-tip se depune în dublu exemplar la direcţia de sănătate publică de care aparţine furnizorul de apă potabilă.

 LISTA

 cuprinzând tarifele pentru procedura de derogare\*)

|  |  |  |
| --- | --- | --- |
| Nr. crt. | Denumirea procedurii de reglementare sanitară | Tariful (lei) |
| 1. | Derogare în baza referatului tehnic  |  7.000 |
| 2. | Evaluare riscuri pentru sănătate în vederea derogării |  5.000 |
| 3. | Asistență de specialitate |  400 |
|  | Consiliere în regim de urgenţă pentru întocmirea dosarului de solicitare a derogării |  400 |

 \*) Tarifele se aplică sistemelor de aprovizionare cu apă care furnizează mai mult de 2.000 mc/zi sau aprovizionează mai mult de 10.000 de persoane. Pentru celelalte sisteme de aprovizionare cu apă tarifele percepute sunt conform Anexei nr. 1 din Ordinul ministrului sănătății nr. 1030/2009 privind aprobarea procedurilor de reglementare sanitară pentru proiectele de amplasare, amenajare, construire și pentru funcționarea obiectivelor ce desfășoară activități cu risc pentru starea de sănătate a populației, cu modificările și completările ulterioare.

**Anexa Nr. 2**

**la normele de supraveghere, monitorizare și inspecție sanitară a calității apei potabile**

1. **PROCEDURA**

**de autorizare sanitară a producţiei şi distribuţiei apei potabile**

**Art. 1** - (1) Deţinerea autorizaţiei sanitare de funcţionare este obligatorie pentru fiecare sistem de producţie/distribuţie a apei potabile și pentru fiecare unitate care produce apă de masă.

(2) Utilizarea în scopul consumului public a unei ape preluate dintr-o sursă aflată în mediul natural se autorizează sanitar de către direcția de sănătate publică județeană sau a municipiului București.

(3) Nu este supusă autorizării sanitare utilizarea apei preluate dintr-un mediu natural pentru consumul personal al unei gospodării.

**Art. 2** - (1) Autorizarea sanitară se realizează în baza dosarului întocmit în conformitate cu Ordinul ministrului sănătății nr. 1030/2009 cu modificările și completările ulterioare, depus de către producătorul/distribuitorul de apă potabilă, a referatului şi a fişelor de evaluare întocmite de direcția de sănătate publică județeană și a municipiului București, pentru sistemul de aprovizionare în cauză, a expertizei sanitare realizată la nivelul sistemului de aprovizonare și a controlului de laborator constând în prelevarea de probe de apă de la sistemul de aprovizionare în timpul desfășurării expertizei sanitare și evaluarea rezultatelor analizelor probelor de apă prelevate.

(2) Pentru un sistem nou de aprovizionare cu apă, dosarul trebuie să conţină documentele prevăzute în OMS nr. 1030/2009 cu modificările și completările ulterioare și documente specifice, după cum urmează:

a) informaţii care să permită evaluarea calităţii apei la sursă şi variaţiile posibile de calitate şi cantitate, pe o perioadă de cel puţin un an, inclusiv buletine de analiză a apei brute pentru perioada de un an anterior solicitării ASF. Monitorizarea calității apei la sursă va fi realizată conform Normelor de calitate NTPA-013 pe care trebuie să le îndeplinească apele de suprafaţă utilizate pentru potabilizare aprobate prin HG nr. 100/2002, respectiv Normativului privind proiectarea, execuţia şi exploatarea sistemelor de alimentare cu apă şi canalizare a localităţilor NP 133-2013, Partea I-a: Sisteme de alimentare cu apă a localităţilor NP 133/1-2013, aprobat prin Ordinul ministrului dezvoltării regionale şi administraţiei publice nr. 2901/2013, iar evaluarea rezultatelor monitorizării se va realiza în raport cu aceste Norme și/sau cu evaluarea riscurilor din bazinele hidrografice prevăzută în Ordonanța Guvernului nr. 7/2023;

b) evaluarea riscurilor posibile de modificare a calităţii apei la sursă;

c) studiul hidrogeologic şi zonele de protecţie sanitară;

d) planul de management al riscului şi studiile efectuate pentru justificarea alegerii produselor şi procedeelor de tratare;

e) specificarea măsurilor preconizate pentru ca apa produsă să corespundă cerinţelor de calitate înainte de a fi distribuită şi pentru reducerea potenţialului de dizolvare a plumbului, cuprului şi nichelului în apa produsă, dacă este cazul;

f) schema sistemului de producere şi de distribuţie a apei, planul de încadrare în zonă cuprinzând eventualele surse de poluare, planul de situație, planul de detaliu cu schema tehnologică, zonele de protecție sanitară;

g) regulamentul de exploatare, funcționare și întreținere a instalațiilor centrale de aprovizionare cu apă pentru consum uman;

g) lista întreprinderilor cu profil alimentar aprovizionate;

h) un set de analize efectuate lunar în ultimile 3 luni, pentru parametrii relevanți stabiliți de către direcția de sănătate publică județeană și a municipiului București în colaborare cu furnizorul de apă, în funcție de tipul sursei de apă, prelevate din punctele convenite de furnizor și direcția de sănătate publică județeană și a municipiului București;

(3) Referatul de evaluare se redactează conform prevederilor legale în vigoare privind autorizarea sanitară şi consemnează concluzia evaluării sistemului de aprovizionare cu apă potabilă în cadrul prezentei proceduri;

(4) La evaluarea şi inspecţia sanitară a staţiei de tratare a apei potabile se utilizează fişa de evaluare nr. 1 prevăzută în Secțiunea 2 a anexei la prezentele Norme, precum și date cuprinse în planul de siguranță a apei. Pentru evaluarea şi inspecţia sanitară a sistemului de distribuţie şi a rezervorului de înmagazinare se utilizează fişa de evaluare nr. 2 prevăzută în anexa la aceleaşi norme și date cuprinse în planul de siguranță a apei;

(5) In cazul în care la evaluarea sistemului de aprovizionare cu apă potabilă se constată neconformități care constituie risc asupra sănătății, se acordă un termen de remediere de maxim 30 de zile. In situația în care neconformitățile nu reprezintă un risc asupra sănătății, evaluat de specialiștii direcției de sănătate publică în conformitate cu Ghidul de evaluare și inspecție sanitară a sistemelor de aprovizionare cu apă, iar remedierea necesită investiții și/sau perioade mai lungi de timp, se poate acorda autorizație sanitară de funcționare cu program de conformare pentru o perioadă de maxim 11 luni;

(6) In situațiile prevăzute la alin. (5) furnizorul de apă informează întreprinderile cu profil alimentar aprovizionate asupra neconformităților existente și asupra programului de conformare;

(7) Neconformitățile privind parametrii microbiologici prevăzuți în tabelul A și parametrii chimici prevăzuți în tabelul B din Anexa nr. 1 a Ordonanței Guvernului nr. 7/2023 nu pot face obiectul planurilor de conformare, fiind considerate situații cu risc asupra sănătății;

(8) Ghidul prevăzut la alin. (5) va fi elaborat în termen de 180 de zile de la aprobarea prezentelor Norme și va fi aprobat prin ordin al ministrului sănătății, după aplicarea timp de un an în cadrul unui proiect pilot de către direcțiile de sănătate publică stabilite de Institutul Național de Sănătate Publică. Până la aprobarea Ghidului, direcțiile de sănătate publică județene și a municipiului București vor evalua neconformitățile care nu reprezintă risc asupra sănătății prevăzute la alin. (5) în raport cu Orientările Organizației Mondiale a Sănătății privind calitatea apei potabile (Guidelines for drinking-water quality);

(9) Autorizația sanitară de funcționare stabileşte condiţiile de exploatare, regimul de protecţie sanitară, produsele folosite şi procedeele tehnologice de tratare, precum și programul de monitorizare a calităţii apei potabile;

**Art. 3** – In situația în care există o captare în afara limitelor judeţului unde sunt situate localitățile aprovizionate, autorizarea sanitară se va efectua de către Direcția de sănătate publică a județului în care se află sistemul de distribuție. In acest sens, direcțiile de sănătate publică implicate elaborează o procedură unitară;

**Art. 4** - (1) Anual, în cursul lunii ianuarie, furnizorul de apă potabilă trebuie să prezinte direcției de sănătate publică județene și a municipiului București planul de monitorizare operațională și de audit spre aprobare, precum si regulamentul cuprinzând lucrările care vor fi efectuate în cursul anului respectiv;

(2) Cu minim 30 de zile înainte de expirarea valabilității autorizației sanitare de funcționare, titularul solicită vizarea acesteia. In acest sens, va depune la direcția de sănătate publică județeană și a municipiului București o declaraţie privind condiţiile în care va funcţiona în perioada de un an acoperită de viză, dovada respectării condițiilor impuse în autorizația sanitară de funcționare și planul de monitorizare avizat;

(3) Direcția de sănătate publică județeană și a municipiului București, în termen de maxim 40 de zile de la depunerea documentelor pentru viză, efectuează expertiza sistemului de aprovizionare și transmite furnizorului de apă potabilă un referat de evaluare ce trebuie să cuprindă evaluarea condiţiilor de funcţionare, a programului de monitorizare a calităţii apei potabile şi, dacă este cazul, măsurile ce trebuie aplicate de furnizor sau de consumatori pentru conformarea cu prevederile Ordonanței Guvernului nr. 7/2023;

(4) Declaraţia şi concluziile referatului de evaluare se afişează pe site-ul operatorului de apă sau autorității publice locale, după caz;

(5) Declaraţia şi referatul trebuie să conţină următoarele elemente:

a) datele de identificare a producătorului/distribuitorului de apă potabilă;

b) datele de identificare a staţiei de tratare a apei;

c) zona/zonele de aprovizionare cu apă potabilă;

d) programul de distribuţie a apei potabile către consumatori;

e) lista întreprinderilor cu profil alimentar;

f) programul de monitorizare a calităţii apei potabile pentru anul în curs, costurile de realizare şi nominalizarea laboratorului/laboratoarelor care efectuează programul de monitorizare;

**Art. 5** – (1) Orice modificare de structură în segmentul de captare, de aducţiune, de tratare sau de distribuţie a unui sistem de apă autorizat sanitar necesită evaluare sanitară și emiterea unei noi autorizații sanitare de funcționare;

(2) Pentru un sistem de aprovizionare cu apă potabilă care nu a primit viză anuală datorită neconformării la cerințele specifice, odată cu remedierea deficiențelor, furnizorul de apă va solicita o nouă autorizație sanitară de funcționare pentru care va depune un dosar cuprinzând documentele prevăzute la art. 2 alin. (2) lit. a) - h) din prezenta anexă, precum și rezultatele monitorizării operaționale și a monitorizării de audit efectuată în ultimul an;

**Art. 6** - (1) Persoanele fizice autorizate sau persoanele juridice care au ca obiect de activitate îmbutelierea apei pentru consum uman trebuie să prezinte pentru autorizarea sanitară un dosar care să conţină următoarele elemente:

a) informaţii care să permită evaluarea calităţii apei la sursă şi variaţiile posibile de calitate pentru o perioadă de cel puţin un an anterior cererii de autorizare;

b) studiul hidrogeologic şi zonele de protecţie sanitară conform prevederilor legale în vigoare;

c) volumul de apă estimat a fi îmbuteliat anual;

d) studiile efectuate pentru justificarea alegerii tehnologiei, produselor şi procedeelor de tratare a apei;

e) specificarea măsurilor preconizate pentru ca apa produsă să corespundă cerinţelor de calitate înainte de a fi îmbuteliată;

f) schema sistemului de captare, tratare/corectare şi îmbuteliere;

g) programul de monitorizare a calităţii apei la sursă şi a apei îmbuteliate.

(2) Referatul de evaluare se redactează conform prevederilor legale în vigoare privind autorizarea sanitară şi trebuie să stabilească condiţiile de exploatare, regimul de protecţie sanitară, produsele folosite şi procedeele tehnologice de tratare, programul de monitorizare a calităţii apei.

(3) Persoanele fizice autorizate sau persoanele juridice care au ca obiect de activitate îmbutelierea apei de masă trebuie să notifice apa potabilă îmbuteliată Ministerului Sănătăţii conform Procedurii de notificare de la punctul B din prezenta anexă.

**Art. 7** - Utilizarea materialelor, a produselor şi procedeelor de tratare a apei îmbuteliate destinate consumului uman este condiţionată de obţinerea avizului sanitar/notificării.

**Art. 8** - Persoanele fizice autorizate sau persoanele juridice care au ca obiect de activitate fabricarea gheţii din apa potabilă, ambalarea, depozitarea şi transportul gheţii trebuie să prezinte pentru autorizarea sanitară un dosar care să conţină următoarele elemente:

a) informaţii care să permită evaluarea calităţii apei la sursă şi variaţiile posibile de calitate pe o perioadă de cel puţin un an;

b) studiul hidrogeologic şi zonele de protecţie sanitară, după caz;

c) volumul de apă estimat a fi prelucrat anual;

d) studiile efectuate pentru justificarea alegerii produselor şi procedeelor de tratare;

e) specificarea măsurilor preconizate pentru ca apa produsă să corespundă cerinţelor de calitate înainte de a fi fabricată gheaţa;

f) schema sistemului de captare, tratare/corectare a apei şi de fabricare a a gheţii;

g) avizul sanitar pentru materialele de ambalare a gheţii;

h) avizul sanitar pentru mijloacele de transport;

i) programul de monitorizare a calităţii apei şi a gheţii.

**Art. 9** - (1) Autorizarea sanitară se acordă numai dacă instalaţiile de îmbuteliere a apei destinate consumului uman sau instalaţiile de fabricare şi ambalare, de depozitare şi transport al gheţii pentru consum uman, fabricată din apă potabilă, asigură evitarea oricărui risc de contaminare.

(2) Referatul de evaluare se redactează conform prevederilor legale în vigoare privind autorizarea sanitară şi trebuie să stabilească condiţiile de exploatare, regimul de protecţie sanitară, produsele folosite şi procedeele tehnologice de tratare, precum şi programul de monitorizare a calităţii apei.

**Art. 10** - Normele de igienă aplicabile instalaţiilor de îmbuteliere şi recipientelor, metodele de gazeificare şi de corectare a calităţii apei îmbuteliate, alta decât apa de izvor, se stabilesc prin ordin al ministrului sănătăţii.

**Art. 11** - (1) Materialele de îmbuteliere a apei potabile şi materialele de ambalare a gheţii nu trebuie să afecteze calitatea apei sau a gheţii.

(2) Orice produs utilizat la tratarea sau la prepararea apei îmbuteliate ori a gheţii nu trebuie să se regăsească în apă sau în gheaţă în concentraţii superioare celor stabilite în tabelele A1, B şi C din anexa nr. 1la Ordonanța Guvernului nr. 7/2023 ori să inducă direct sau indirect un risc pentru sănătatea publică.

**Art. 12** - Autorizaţia sanitară de funcţionare emisă pentru activităţile specificate la art. 1din prezenta anaxă se vizează anual, conform Procedurilor de reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei, aprobate prin Ordinulministrului sănătăţii nr. 1.030/2009, cu modificările şi completările ulterioare.

**Art. 13 -**Autorizaţia sanitară de funcţionare pentru producerea şi distribuţia apei potabile poate fi retrasă de către direcția de sănătate publică județeană și a municipiului București în următoarele cazuri:

a) dacă nu s-au respectat condiţiile impuse în autorizaţia sanitară de funcţionare;

b) dacă lucrările, construcţiile şi instalaţiile producătorului/distribuitorului de apă potabilă nu prezintă siguranţă în exploatare, atât cu privire la integritatea structurilor, cât şi la eficienţa tehnologiilor de tratare adoptate;

c) în cazul nerespectării parametrilor de calitate ai apei potabile şi/sau a calendarului din programul de monitorizare a calităţii apei potabile, dacă se constată că aceste abateri s-au înregistrat într-un interval de 6 luni de la eliberarea autorizaţiei sanitare de funcţionare sau vizei anuale.

1. PROCEDURA

de notificare a apelor potabile îmbuteliate comercializate sub denumirea de apă de masă, altele decât apele minerale naturale, sau decât apele de izvor

**Art. 1** Zonele de protecție a sursei de apă din care este produsă apa de masă trebuie să fie asigurate în conformitate cu prevederile legale din domeniu;

**Art. 2** Apele destinate îmbutelierii ca apă de masă pot fi supuse următoarelor procedee de tratare selectivă pentru modificarea compoziției originale, în vederea încadrării acesteia în parametrii prevăzuti de Ordonanța Guvernului nr.7/2023 privind calitatea apei destinată consumului uman:

a. reducerea și/sau eliminarea gazelor dizolvate;

b. adăugarea de dioxid de carbon sau reîncorporarea dioxidului de carbon original prezent în sursa de apă;

c. reducerea și/sau eliminarea constituenților instabili, cum ar fi fierul, manganul, compușii sulfuroși și carbonații în exces în condiții normale de temperatură și presiune a echilibrului calciu-carbonat;

d. adăugarea de aer, oxigen sau ozon, cu condiția ca produșii rezultați din tratarea cu ozon să aibă o concentrație conformă legislației din domeniu;

e. reducerea și/sau separarea elementelor prezente inițial în exces la concentrații maxime sau elemente la niveluri maxime de radioactivitate, conform Legii nr. 301/2015 privind stabilirea cerințelor de protecție a sănătății populației în ceea ce privește substanțele radioactive din apa potabilă.

f. adăugarea de minerale înainte de îmbuteliere cu respectarea prevederilor legale din domeniu şi a valorilor parametrilor stabilite în Anexa nr. 1 la Ordonanța Guvernului nr. 7/2023

g. tratare chimică (clorinare, ozonizare, carbonatare etc.) sau fizică (tratare la temperatură înaltă, ionizare UV, filtrare etc.) în vederea asigurării calității microbiologice, cu respectarea valorilor legiferate a eventualilor produşi de dezinfecţie rezultaţi în urma aplicării sistemului de tratare.

**Art. 3** (1) Procedeele de tratare folosite și modificările aduse trebuie să nu schimbe caracteristicile fizico-chimice de bază și nici să nu compromită securitatea chimică, radiologică și microbiologică a apei ca produs finit;

(2) Producătorul de apă de masă trebuie să aibă implementat sistemul HACCP (Hazard Analysis and Critical Control Point/ Analiza riscurilor și a punctelor critice de control) astfel cum este prevăzut în Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare, pentru extragerea, îmbutelierea şi transportul apei de masă.

**Art. 4** Calitatea apei de masă trebuie să corespundă cerințelor de calitate prevăzute în tabelele A1, B și C din anexa nr. 1 la Ordonanța Guvernului nr. 7/2023 privind calitatea apei destinate consumului uman și prevederilor Legii nr. 301/2015 privind stabilirea cerințelor de protecție a sănătății populației în ceea ce privește substanțele radioactive din apa potabilă.

**Art. 5.** Monitorizarea operațională și monitorizarea de audit a calităţii apei de masă îmbuteliată în sticle sau alte recipiente se vor face conform tabelelor 3 și 4 din prezentele Norme;

**Art. 6**. Producătorul, importatorul sau responsabilul cu punerea pe piaţă pentru prima dată a apei potabile îmbuteliate comercializată sub denumirea de apă de masă va depune la secretariatul Institutului Național de Sănătate Publică cererea de notificare a produsului, însoţită de dosarul de produs.

**Art. 7**. (1) Apele potabile îmbuteliate ca apă de masă, altele decât apele minerale naturale sau decât apele de izvor, se notifică la Ministerul Sănătăţii, prin Institutul Național de Sănătate Publică.

(2) Este interzisă comercializarea sub mai multe denumiri comerciale a apei de masă provenită din aceeași sursă.

**Art. 8.** Ministerul Sănătăţii organizează Registrul apelor potabile îmbuteliate, altele decât apele minerale naturale sau decât apele de izvor, şi administrează baza de date aferentă, aflată pe site-ul instituției.

**Art. 9** In vederea notificării, producătorul, importatorul sau responsabilul cu punerea pe piaţă pentru prima dată a apei imbuteliate ca apă de masă, depune la Institutul Naţional de Sănătate Publică formularul de notificare prevăzut în prezenta procedură, completat, împreună cu modelul de etichetă utilizat pentru produsul în cauză.

**Art.10** Personalul din Institutul Național de Sănătate Publică responsabil cu activitatea de notificare a apelor potabile îmbuteliate, este desemnat prin decizie de către conducătorul instituţiei si are următoarele atribuţii:

a) evaluează conformitatea documentaţiei depuse cu prevederile legale privind notificarea şi transmite solicitantului, în termen de 72 de ore lucrătoare, formularul de confirmare a notificării, prevăzut în prezenta procedură de notificare;

b) asigură notificarea directă în baza de date aflată pe site-ul Ministerului Sănătăţii.

**Art. 11 -** (1) Personalul din cadrul compartimentelor de control în sănătate publică ale direcțiilor de sănătate publică județene si a Municipiului București, efectuează controlul conformităţii apelor potabile îmbuteliate, altele decât apele minerale naturale sau decât apele de izvor, în conformitate cu reglementările legale în vigoare.

(2) In vederea exercitării controlului pe piaţă al apelor potabile îmbuteliate producătorul, importatorul sau responsabilul cu punerea pe piaţă pentru prima dată a produsului deţine la adresa indicată pe etichetă dosarul de produs conţinând documentele care atestă conformitatea produsului, asigurând accesul personalului menţionat la alin. (1) la acest dosar.

(3) In cazul constatării unor neconcordanţe cu reglementările legale în vigoare, Inspecţia Sanitară de Stat informează direcţia de specialitate din cadrul Ministerului Sănătăţii care administrează Registrul apelor de masă îmbuteliate și INSP, în vederea anulării respectivei notificării din Registru.

**Art. 12**. Dosarul produsului supus notificării trebuie să cuprindă următoarele documente:

1. Cerere de notificare şi înregistrare a produsului;
2. Formular de notificare;
3. Dovada înregistrării produsului sau a oricărei alte proceduri similare din ţara de origine pentru

produsele importate;

1. Autorizaţie sanitară – eliberata de către DSP teritoriala pentru imbutelierea apei potabile ca apa de

masă;

1. Buletine de analiză corespunzatoare sursei si produsului finit pentru parametrii legiferati – eliberate

de către un laborator de analiză a apei înregistrat la Ministerul Sănătăţii;

1. Studiu hidrogeologic pentru dimensionarea zonelor de protectie sanitara a sursei de apa întocmit de

către INHGA sau un alt elaborator atestat de Ministerul Apelor și Padurilor și aprobat de INHGA;

1. Dovada privind instituirea zonelor de protecţie sanitară şi hidrogeologică a surselor conform studiului

menţionat la lit. f);

1. Dovada implementării sistemului HACCP;
2. Program de monitorizare a calității apei de masă avizat de direcția de sănătate publică județeană și a

municipiului București;

1. Eticheta produsului în conformitate cu legislaţia în vigoare, în format electronic şi tipărit. In situația

în care apa de masă îmbuteliată a fost supusă unui procedeu de tratare care îi modifică compoziția originală sau în care a fost adăugat dioxid de carbon, trebuie să apară pe etichetă sintagma "tratată" lângă numele produsului de pe eticheta principală; modificarea rezultată în urma tratamentului trebuie să fie declarată pe etichetă;

1. Schema fluxului tehnologic;
2. Orice alt document necesar evaluarii corecte a produsului supus notificarii, solicitat de personalul

care efectuează notificarea produsului.

**Art. 13.** (1) Cererea de notificare şi înregistrare a produsului este documentul prin care producătorii, importatorii sau responsabilii cu punerea pe piaţă pentru prima dată a apelor de masă îmbuteliate solicită în scris înregistrarea produsului în Registrul apelor potabile îmbuteliate altele decât apele minerale naturale sau decât cele de izvor. Aceasta conţine:

a) datele de identificare a producătorului/importatorului sau responsabilului cu punerea pe piaţă (persoanei fizice/juridice) care spolicită notificarea: numele, adresa, telefon, fax;

b) denumirea comercială a produsului;

c) compoziţia produsului confrom buletinelor de analiză fizico-chimice;

d) copia etichetei produsului.

(2) Importatorul sau persoana responsabilă cu punerea pe piață pentru prima dată a produsului va prezenta dovada înregistrării din țara de origine sau a oricarei alte proceduri similare.

**Art. 14** Formularul de notificare va conţine:

a) datele persoanei fizice/juridice care solicită notificarea: numele, adresa, telefon, fax, nr. de înregistrare în registrul comerţului;

b) denumirea comercială a produsului;

c) tipul de apă de masă îmbuteliată: carbogazoasă sau necarbogazoasă;

d) tipul sursei (sursă subterană sau sursă de suprafaţă) şi denumirea sursei;

e) informaţii privind compoziţia produsului, respectiv informaţii referitoare la calitatea apei;

f) copia etichetei în format electronic/pe hârite într-o formă lizibilă;

g) data eliberării.

**Art. 15**. În urma evaluării dosarului de produs INSP va elibera Formularul de confirmare a notificării conform modelului:

MINISTERUL SĂNĂTĂȚII

INSTITUTUL NAŢIONAL DE SĂNĂTATE PUBLICĂ

FORMULAR DE CONFIRMARE A NOTIFICĂRII

în Registrul apelor potabile îmbuteliate de masă, altele decât apele minerale naturale sau decât apele de izvor

Notificare nr….. din …..

1.Datele de identificare a persoanei fizice sau juridice care a solicitat notificarea (numele, adresa, telefon, fax, nr. de înregistrare în Registrul Comerțului):

2.Denumirea comercială a produsului:

3.Tipul de apă de masă îmbuteliată:

4.Denumirea și tipul sursei:

5.Informații produs:

6.Notificarea primită în data de: ........

Director General/Director/ Medic Şef,